open-index/open-wikipedia-markdown huggingface dataset:
অনিলচন্দ্র রায়

**অনিলচন্দ্র রায়** (জন্ম: মে ২৬, ১৯০১ - মৃত্যু:জানুয়ারি ৬ ১৯৫২) একজন বাঙালি রাজনীতিবিদ ও স্বাধীনতা সংগ্রামী ছিলেন। তিনি একজন প্রখর বিপ্লবী, উগ্র রাজনৈতিক চিন্তাবিদ, নিঃস্বার্থ সমাজকর্মী, দার্শনিক এবং ব্যতিক্রমী দক্ষতার সাহিত্যিক ছিলেন।

## প্রাথমিক জীবন
অনিলচন্দ্র রায় ঢাকার, মানিকগঞ্জ, বয়রা গ্রামের এক বাঙালি হিন্দু মধ্যবিত্ত পরিবারে জন্মগ্রহণ করেছিলেন, যা বর্তমানে বাংলাদেশে। তাঁর পিতা-মাতা অরুণচন্দ্র এবং শরতকুমারী দেবী ছিলেন। অরুণচন্দ্র রায় সরকারি শিক্ষাবিভাগে উচ্চ পদে অধিষ্ঠিত ছিলেন। তাদের পৈতৃক বাড়ি নবাবগঞ্জ থানার গোবিন্দপুর গ্রামে অরুণচন্দ্র তাঁর চাকরির জায়গায় ঢাকা শহরের বক্সী বাজারে একটি বাড়ি কিনেছিলেন। অনিলচন্দ্র রায় ১৯১৭ সালে ঢাকা কলেজিয়েট স্কুল থেকে প্রবেশিকা পাস করেন। ১৯২১ সালে তিনি ঢাকা কলেজ থেকে স্নাতক পাস করেন এবং ১৯২৩ সালে ঢাকা বিশ্ববিদ্যালয় থেকে ইংরেজিতে এমএ পাস করেন। তিনি ছাত্র থাকাকালীন বিপ্লবী হেমচন্দ্র ঘোষের দলে যোগদান করেছিলেন।

## কর্মজীবন

প্রথমে তিনি রামকৃষ্ণ মিশনের স্বামী ব্রহ্মানন্দ ও স্বামী প্রেমানন্দের সংস্পর্শে এসেছিলেন এবং স্বামী বিবেকানন্দে অনুপ্রাণিত হয়ে তিনি *সোশ্যাল ওয়েলফেয়ার লিগ* বা সমাজ কল্যাণ লীগ প্রতিষ্ঠা করেন। সমাজসেবায় তিনি দরিদ্র প্রাপ্তবয়স্ক এবং মুসলমানদের রাতের বেলা পড়াতেন। সমাজসেবার আড়ালে বিপ্লবী কর্মকাণ্ডও পরিচালিত হত। অনিলচন্দ্র রায় ও ঢাকা বিশ্ববিদ্যালয়ের অধ্যাপক বিজ্ঞানী ডঃ জ্ঞানচন্দ্র ঘোষ ‘সোশ্যাল ওয়েলফেয়ার লিগ’-এর (বাংলা নাম শ্রীসংঘ) যথাক্রমে সেক্রেটারি এবং চেয়ারম্যান ছিলেন। ছাত্রাবস্থায় বিপ্লবী ‘শ্রীসংঘ’ দলে যোগ দেন ও পরে তিনি নেতৃত্ব দেন। তিনি মহিলাসংগঠনের জন্য রাজনৈতিক দিকটিকে অবহেলা করেননি। বিপ্লবী নেতাদের মধ্যে সম্ভবত তিনিই প্রথম কল্পনা করেছিলেন যে আমাদের স্বাধীনতা-সংগ্রামে নারীদেরও স্বতন্ত্র ভূমিকা রয়েছে এবং একটি রাজনৈতিক সংগঠনে তাদের পুরুষ প্রতিপক্ষ হিসাবে গুরুত্বপূর্ণ। তাঁর মাধ্যমে শ্রীসংঘে একগুচ্ছ মহিলারা যোগদান করেছিলেন। ১৯৩০ সালে প্রথম কারারুদ্ধ হন। মুক্তিলাভের পর তিনি সুভাষচন্দ্র বসুর প্রতিষ্ঠিত ফরওয়ার্ড ব্লক-এর সদস্য হন। সুভাষচন্দ্র পরিচালিত হলওয়েল মনুমেণ্ট অপসারণ আন্দোলনে যোগদান করেন। ১৩ ই মে ১৯৩৯ সালে লীলা নাগ (লীলা রায়) নামে শীর্ষস্থানীয় নারী বিপ্লবীকে বিয়ে করেছিলেন। ১৯৪০ সালে আবার কারারুদ্ধ হন এবং মুক্তি পাবার সঙ্গে সঙ্গেই ভারতরক্ষা আইনে পুনরায় গ্রেফতার হন। ফরওয়ার্ড ব্লক বিভক্ত হয় তাতে অনিলচন্দ্র সুভাষবাদী দলের সদস্য ও নেতা হন। তাঁর রচিত নেতাজীর জীবনবাদ’, ‘ধর্ম ও বিজ্ঞান’, ‘সমাজতন্ত্রীর দৃষ্টিতে মার্কসবাদ’ প্রভৃতি গ্রন্থে পাণ্ডিত্যের পরিচয় পাওয়া যায়। ইতিহাস ও ঐতিহ্যের পরিপ্রেক্ষিতে জাতীয়তাবাদ ও সমাজবাদের সমন্বয়ের প্রচেষ্টক ছিলেন। তিনি 'নেতাজির ডাক' নামে একটি নৃত্যনাট্য রচনা ও পরিচালনা করেছিলেন, নবগিতিকা - তাঁর রচনাবলীর একটি সংকলন ছিল। তিনি ১৯৫২ সালের ৬ই জানুয়ারি ক্যান্সারে মারা যান।

## সাহিত্যকর্ম
* নেতাজীর জীবনবাদ
* ধর্ম ও বিজ্ঞান
* সমাজতন্ত্রীর দৃষ্টিতে মার্কসবাদ
* গান্ধীবাদ ও অহিংসা
* ভবিষ্যৎ সমাজ

## তথ্যসূত্র

বিষয়শ্রেণী:১৯০১-এ জন্ম
বিষয়শ্রেণী:১৯৫২-এ মৃত্যু
বিষয়শ্রেণী:বাঙালি ব্যক্তি
বিষয়শ্রেণী:আধুনিকযুগের লেখক
বিষয়শ্রেণী:নবজাগরণযুগের লেখক
বিষয়শ্রেণী:ভারতীয় রাজনীতিবিদ
বিষয়শ্রেণী:ভারতীয় স্বাধীনতা কর্মী
বিষয়শ্রেণী:ভারতীয় স্বাধীনতার বিপ্লবী আন্দোলন
বিষয়শ্রেণী:মানিকগঞ্জ জেলার ব্যক্তি
পূর্ব জোড়খালী

**পূর্ব জোড়খালী,** বাংলাদেশের বরিশাল বিভাগের বরগুনা জেলার একটি গ্রাম। 

## তথ্যসূত্র


## বহিঃসংযোগ

* ম্যাপল্যান্ডিয়া ডটকম এ উপগ্রহ মানচিত্র

বিষয়শ্রেণী:উইকিউপাত্তে স্থানাঙ্ক আছে
এগারসিন্দুর

**এগারসিন্দুর** বাংলাদেশের ঢাকা বিভাগের কিশোরগঞ্জ জেলার পাকুন্দিয়া উপজেলার এগারসিন্দুর ইউনিয়নের একটি গ্রাম। গ্রামটি ব্রহ্মপুত্র নদীর পূর্ব পাশে অবস্থিত। এটি ঢাকা থেকে সড়ক পথে প্রায় ৮৫ কিমি দূরে অবস্থিত। আবুল ফজল ইবনে মুবারক এই গ্রামটির কথা তার *[[আকবরনামা|আকবরনামায়]]* উল্লেখ করেছেন। **এগারসিন্দুরের** ইতিহাস নিয়ে ঐতিহাসিকদের মধ্যে মতভেদ রয়েছে। মনে করা হয় খ্রিস্টপূর্ব ১০০০ খ্রিস্টাব্দে এখানে প্রথম বসতি স্থাপন করা হয়েছে। সেই সময়ে গ্রামটি একটি বাণিজ্যিক কেন্দ্র ছিল। ১৯৩৩ সালে প্রত্নতাত্ত্বিক অনুসন্ধানে এখানে রৌপ্য মুদ্রা, লোহার অক্ষ, লেন্স, ধনুক এবং তীর পাওয়া গেছে।

## ইতিহাস
খ্রিস্টীয় অষ্টম শতাব্দীতে, এটি একটি নদী বন্দর ছিল এবং মুসলমান বণিকরা সূক্ষ্ম মসলিন বস্ত্র ও অন্যান্য সামগ্রী পারস্য ও রোমে নিয়ে যেত। ১৩৩৮ সালে ফখরুদ্দীন মুবারক শাহ এগারসিন্ধুরসহ বাংলার এ অঞ্চলটির নিয়ন্ত্রণ গ্রহণ করেন, তারপর ফিরোজ শাহ তুগলক নিয়ন্ত্রণ গ্রহণ করেন। ১৫৭৭ সালে, ঈসা খান মসনদ-ই-আলা এগারসিন্ধুরকে রাজনৈতিক ও গুরুত্বপূর্ণ বাণিজ্যিক কেন্দ্র হিসেবে প্রতিষ্ঠা করেন। এই সময় এগারসিন্দুর দুর্গে ঈসা খান ও আকবরের সেনাপতি মান সিংহের মধ্যে যুদ্ধ হয়, এতে মান সিংহ পরাজিত হন। শাহ জাহানের রাজত্বকালে, ১৬৩৮ সালে আসাম রাজ ৫০০ নৌযানসহ এগারসিন্ধুর আক্রমণ করেন। এত এগারসিন্ধুরের পতন ঘটে।

## প্রত্নতত্ত্ব
উল্লেখযোগ্য স্থাপনার মধ্যে এখানে এগারসিন্ধুর দুর্গ, শাহ মসজিদ (১৬৮০ খ্রিস্টাব্দে), সাদি মসজিদ, এবং কবরস্থান রয়েছে।

## আরো দেখুন
*
* পাকুন্দিয়া আদর্শ মহিলা কলেজ
* বাংলাদেশের গ্রাম

## তথ্যসূত্র

## বহিঃসংযোগ
* 

বিষয়শ্রেণী:ঢাকা বিভাগের জনবহুল স্থান
বিষয়শ্রেণী:কিশোরগঞ্জ জেলার গ্রাম
বিষয়শ্রেণী:ঢাকা বিভাগের গ্রাম
চিকারা (বাদ্যযন্ত্র)

**চিকারা** হল ভারতে আবিষ্কৃত একটি তন্তু বাদ্যযন্ত্র। এটি ধনুকের ছিলা অংশটি দ্বারা বাজানো হয়। এটি ভারতীয় লোক সংগীত বাজানোর জন্য ব্যবহৃত হয়। এটি রাজস্থান, মধ্যপ্রদেশ এবং উত্তরপ্রদেশের উপজাতি সম্প্রদায় ব্যবহার করে। এটিকে রাজস্থানের আলওয়ার জেলার ‘মেও’ সম্প্রদায় গানের সাথে সঙ্গত হিসেবে ব্যবহার করে।
## বাদ্যযন্ত্রের বিবরণ
কাঠের একটি খণ্ড থেকে চিকারা তৈরি হয়; টিকটিকি বা সাপের চামড়া দিয়ে অনুরণনকটি ঢাকা থাকে। বর্ধিত ঘাড় অংশটির (নেক) শেষভাগে তিনটি ঘনকাকার কাঠের কুচি উভয় পাশের গর্তে প্রবেশ করানো থাকে। এটি তৈরির সময়কাল ছিল ১৯ শতাব্দীর শেষের দিক থেকে ২০ শতাব্দীর প্রথমভাগের মধ্যে।
## বর্ণনা
চিকারা হল একটি সরল স্পাইক ফিডল (যেখানে হাতলটি অনুরণকের মধ্য দিয়ে তার ব্যাস বরাবর যায় এবং যেটি ধনুকের ছিলার সাহায্যে বাজানো হয়), যেটি সারেঙ্গি বা সারিন্দার মত একইভাবে বাজানো হয়। এগুলি বাজানোর সময় তন্তুর ওপর চাপ না দিয়ে আঙুলের নখ তন্তুর ওপর দিয়ে স্বচ্ছন্দে চলাফেরা করে।  
এটির ৩টি তন্তু রয়েছে, যার মধ্যে দুটি ঘোড়ার লোম এবং একটি ইস্পাত দিয়ে তৈরি। এগুলি সি, এফ এবং জি পর্দায় বাঁধা থাকে।

## দ্ব্যর্থতা
উত্তর ভারতের বিভিন্ন অসম্পর্কিত লোকজ বিবরণ বর্ণনা করতে "চিকারা" শব্দটি প্রায়শই অস্পষ্টভাবে ব্যবহৃত হয়।

## সম্পর্কিত বাদ্যযন্ত্র
*চিকারি, চিকারার ছোট সংস্করণ।
*সারেঙ্গি

## তথ্যসূত্র
* The Stringed Instrument Database

বিষয়শ্রেণী:ততযন্ত্র
বিষয়শ্রেণী:ভারতীয় বাদ্যযন্ত্র
বিষয়শ্রেণী:বাংলা সঙ্গীত
ফুলতলী

**ফুলতলী** বাংলাদেশের কুমিল্লা জেলার দেবিদ্বার উপজেলার এলাহাবাদ ইউনিয়নের একটি গ্রাম। এই গ্রাম গোমতী নদী এবং কুমিল্লা-সিলেট মহাসড়ক থেকে ১.৫ কিলোমিটার দূরে অবস্থিত। ২০১১ সালের আদমশুমারি অনুসারে এই গ্রামের জনসংখ্যা ৩,৪৮২ জন।

## মসজিদ
* ফুলতলী কেন্দ্রীয় জামে মসজিদ
* ফুলতলী হাফিজিয়া মাদ্রাসা
* ফুলতালি পোছিম পাড়া জামে মসজিদ
* ফুলতলী উত্তর পাড়া জামে মসজিদ
* ফুলতলী সৈয়দ বারী মসজিদ

## শিক্ষাপ্রতিষ্ঠান
ফুলতলীতে কয়েকটি মাধ্যমিক বিদ্যালয় রয়েছে, তবে কোনো উচ্চমাধ্যমিক বিদ্যালয় নেই।
* ফুলতলী উচ্চ বিদ্যালয়
* ফুলতলী সরকারী প্রাথমিক বিদ্যালয়
* ফুলতলী তালিমুল ইসলামি কিন্ডারগার্টেন
* ফুলতলী মডেল একাডেমি

## তথ্যসূত্র

বিষয়শ্রেণী:কুমিল্লা জেলার গ্রাম
বিষয়শ্রেণী:চট্টগ্রাম বিভাগের গ্রাম
ফরদাবাদ

**ফারদাবাদ** বাংলাদেশের ব্রাহ্মণবাড়িয়া জেলার বাঞ্ছারামপুর উপজেলার একটি গ্রাম। এটি পুরনো তিতাস নদীর তীরে অবস্থিত। ২০১১ সালের আদমশুমারি অনুসারে এই গ্রামের জনসংখ্যা ছিল ১০,৩৩১ জন। ফারদাবাদ গ্রামটি ফরদাবাদ ইউনিয়নের দ্বিতীয় বৃহত্তম জনবসতি, যার মোট জনসংখ্যা ছিল ২১,৯৫২ জন।

## আরো দেখুন

* বাংলাদেশের গ্রামগুলির তালিকা

## তথ্যসূত্র

 
বিষয়শ্রেণী:চট্টগ্রাম জেলার গ্রাম
বিষয়শ্রেণী:ব্রাহ্মণবাড়িয়া জেলার গ্রাম
বিষয়শ্রেণী:উইকিউপাত্তে স্থানাঙ্ক আছে
ফাসিয়াতলা

**ফাসিয়াতলা** হলো বাংলাদেশের মাদারীপুর জেলার কালকিনি উপজেলায় অবস্থিত একটি গ্রাম। গ্রামটি ঢাকা থেকে ৩৫০ কিমি দক্ষিণে অবস্থিত।

## আরো দেখুন

* বাংলাদেশের গ্রামগুলির তালিকা

## তথ্যসূত্র

বিষয়শ্রেণী:মাদারীপুর জেলার গ্রাম
বিষয়শ্রেণী:ঢাকা বিভাগের জনবহুল স্থান
বিষয়শ্রেণী:ঢাকা বিভাগের গ্রাম
তাউস (ময়ুরী বীণা)

**তাউস**, মূলত জানা যায় **ময়ুরী বীণা** নামে, হল উত্তর ভারতের একটি বাদ্যযন্ত্র, যেটি ধনুক দ্বারা বাজানো হয়। এটি উত্তর ভারতে ব্যবহৃত *ময়ূরী* নামক এক প্রকার বীণা। এখানে ময়ূরী আকৃতির একটি অনুরণনক ব্যবহার করা হয়, এবং যন্ত্রটির গলার অংশে (নেক) ধনুকের ছিলা অংশটি দিয়ে বাজানো হয়।

## বর্ণনা
এর দেহটি ময়ূরের মত এবং বাদ্যের গলার অংশে ২০টি ভারী ধাতব পর্দা রয়েছে। গলা অংশটি একটি দীর্ঘ কাঠের আলনা। সেখানে ২৮ থেকে ৩০টি তন্তু আছে এবং একটি ধনুকের সাহায্যে সেখানে বাজানো হয়।

বাদ্যের ওপরের অংশে চারটি প্রধান তন্তু রয়েছে। এই প্রধান তন্তুগুলির জন্য চারটি গোঁজ রয়েছে যেগুলি কাঠ বা স্টিল দ্বারা তৈরি। প্রধান তন্তুগুলি সাধারণত শাদজম, মধ্যমম এবং পঞ্চমম পর্দায় বাঁধা থাকে। প্রধান তন্তুগুলি ছাড়াও, প্রায় ৩০টি অনুরণক তন্তু রয়েছে যেগুলি যন্ত্রের পাশের অংশে অবস্থিত গোঁজগুলির সাথে সংযুক্ত।

গুরবানী কীর্তন / শাবাদ কীর্তনের একটি অংশ হল তাউস, সেখানে বাদক বাদ্যযন্ত্রটি বাজানোর সময় স্তোত্র উচ্চারণ করেন।
ময়ুরী বীণার উল্লেখ পাওয়া যায় *[[মালবিকাগ্নিমিত্রম্|মালবিকাগ্নিমিত্র]]* পুস্তকে, যেটি রচনা করেছিলেন সংস্কৃত কবি কালিদাস, খ্রিস্টীয় ৪র্থ থেকে ৫ম শতাব্দীর মধ্যে। ফার্সি *তাউস* শব্দটির অনুবাদ হল সংস্কৃত ভাষায় ময়ুর।

মনে করা হয় যে, শিখদের ষষ্ঠ গুরু, গুরু হরগোবিন্দ, তাউস বাদ্যযন্ত্রের সঙ্গে শিখদের পরিচয় করিয়েছিলেন।

## দিলরুবা এবং এসরাজের সাথে সম্পর্ক
তাউস থেকে দিলরুবা বাদ্যযন্ত্রটি উদ্ভূত এবং এটি দশম শিখ গুরু, গুরু গোবিন্দ সিংয়ের সৃষ্টি দিলরুবা হল তাউসের একটি সংহত সংস্করণ, এটি তৈরি করা হয়েছিল যাতে শিখ সেনাবাহিনী ঘোড়ার পিঠে চড়ে যাবার সময় এটি বহন করতে পারে। এস্রাজ হল দিলরুবার একটি আধুনিক রূপ।

## তথ্যসূত্র

## বহিঃসংযোগ
*YouTube video - Ustaad Ranbir Singh Ji playing taus
*YouTube audiovisual of taus

বিষয়শ্রেণী:ভারতীয় বাদ্যযন্ত্র
বিষয়শ্রেণী:ততযন্ত্র
নাঙ্গুলী নেছারিয়া কামিল মাদ্রাসা

থাম্ব|Logo NNKM
alt=প্রশাসনিক ভবন|প্রশাসনিক ভবন|থাম্ব|387x387পিক্সেল
**নাঙ্গুলী নেছারিয়া কামিল মাদ্রাসা** পিরোজপুর জেলার কাউখালী উপজেলাধীন নাঙ্গুলী গ্রামে অবস্থিত একটি ধর্মীয় শিক্ষাপ্রতিষ্ঠান আলিয়া মাদ্রাসা। এটি ইসলামি আরবি বিশ্ববিদ্যালয় কর্তৃক স্বীকৃত কামিল মাদ্রাসা।

## প্রতিষ্ঠা
নাঙ্গুলী দরবার শরীফের পীর মুহাম্মদ আব্দুল মতিন ১৯৮৫ খ্রিষ্টাব্দে মাদ্রাসাটি প্রতিষ্ঠা করেন। প্রথম থেকে দাখিল পর্যন্ত পড়ানো হলেও, ১৯৮৮ খ্রিষ্টাব্দে মাদ্রাসাটি আলিম মাদ্রাসায় উন্নীত হয় এবং ২০০১ খ্রিষ্টাব্দে ফাযিল মাদ্রাসায় রূপান্তরিত হয়। ২০০৬ সালে মাদ্রাসাটি ইসলামী বিশ্ববিদ্যালয়, বাংলাদশের অধিভুক্তি লাভ করে, এবং ২০০৬ সাল পর্যন্ত স্থায়ী হয়, এরপরে ইসলামি আরবি বিশ্ববিদ্যালয় স্থানান্তরিত হয়। ২০২২ খ্রিস্টাব্দের ১১ সেপ্টেম্বর মাদ্রাসাটি ইসলামি আরবি বিশ্ববিদ্যালয় কর্তৃক কামিল পাঠদানের অনুমতি পায়।

## ভৌগোলিক অবস্থান
পিরোজপুর জেলার কাউখালী উপজেলার ৩ নং কাউখালী সদর ইউনিয়নাধীন নাঙ্গুলী গ্রামে ঝালকাঠি–কাউখালী সংক্ষিপ্ত সড়কের দক্ষিণ পাশে বকুলতলা নদীর তীরে অবস্থিত।

## প্রশাসন
১৫ জন সদস্য নিয়ে মাদ্রাসার গভর্নিং বডি গঠিত। মাদ্রাসার শিক্ষক ও কর্মচারীর সংখ্যা ৩৫ জন। তন্মধ্যে ২৭ জন এমপিওভুক্ত এবং ৮ জন  নন-এমপিওভুক্ত।alt=একাডেমিক ভবন|থাম্ব|543x543px|'''একাডেমিক ভবন'''
## শিক্ষা কার্যক্রম
মাদ্রাসার শিক্ষার্থীর সংখ্যা ৫০০ এর অধিক।

• ইবতেদায়ী

• দাখিল ( সাধারণ ও কম্পিউটার)

• আলিম (সাধারণ)

•  ফাযিল ( বি.এ পাস)

• কামিল (স্নাতকোত্তর)  

### সহ প্রতিষ্ঠানসমূহ
* মহিলা মাদ্রাসাথাম্ব|367x367px|মসজিদ সালেহ আত তোয়াইমী
* সালেহিয়া এতিমখানা 
* হোসাইনিয়া লিল্লাহবোর্ডিং 
* হাফেজী মাদ্রাসা 
* নূরানী মাদ্রাসা 
* দ্বীনিয়া মাদ্রাসা 
* ফোরকানিয়া মাদ্রাসা 
* মসজিদ সালেহ আত-তোয়াইমী 
* গ্রন্থাগার
* কম্পিউটার ল্যাব 
*  শহিদ বৃত্তি ফাউন্ডেশন

## অর্জন
জাতীয় শিক্ষা সপ্তাহ-এ একাধিকবার জেলা ও উপজেলা পর্যায়ে অত্র প্রতিষ্ঠানটি শ্রেষ্ঠ হয়েছে। মাদ্রাসার অধ্যক্ষ মহোদয় মুহাম্মদ আব্দুল মতিন একাধিকবার উপজেলার শ্রেষ্ঠ প্রতিষ্ঠান প্রধান মনোনীত হয়েছেন। ২০১৯ খ্রিস্টাব্দে অত্র মাদ্রাসার আরবি প্রভাষক মো. নাসরুল্লাহ জেলা ও উপজেলা পর্যায়ে শ্রেষ্ঠ শ্রেণি শিক্ষক মনোনীত হয়েছেন।থাম্ব|নাঙ্গুলী মাদ্রাসা এসেম্বলি

## অবকাঠামো
মাদ্রাসার মোট ভবনসংখ্যা ৮টি; এর মধ্যে ২টি দ্বিতল ভবন, ৬টি টিনসেট আধাপাকা ভবন, একটি দ্বিতল জামে মসজিদ রয়েছে।

## ফলাফল
প্রতিবছর ইবতেদায়ী সমাপনী, জেডিসি, দাখিল, আলিম, ফাযিল ও কামিল শ্রেণিতে কাঙ্খিতসংখ্যক শিক্ষার্থী A+ অর্জন সহ শতভাগ পাশ করে আসছে। পাবলিক পরীক্ষার ফলাফলে প্রতিষ্ঠানটির উপজেলা ও জেলা পর্যায় বেশ সুনাম রয়েছে।

## বার্ষিক মাহফিল
নাঙ্গুলী দরবার শরীফের তত্ত্বাবধানে প্রতিবছর অত্র প্রতিষ্ঠানে বার্ষিক মাহফিল অনুষ্ঠিত হয়। এতে ভারতের ফুরফুরা, জৈনপুর সিলসিলার পীর-মাশায়েখ সহ দক্ষিণ বঙ্গের ছারছীনা, নেছারাবাদ, মোকামিয়া, হদুয়া, পাঙ্গাশিয়া ও চৈতার পীরসাহেবগন তাশরীফ এনে ওয়াজ নসীহত করেন।

## তথ্যসূত্র

বিষয়শ্রেণী:পিরোজপুর জেলার মহাবিদ্যালয়
বিষয়শ্রেণী:১৯৮৫-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৮৫-এ বাংলাদেশে প্রতিষ্ঠিত
বিষয়শ্রেণী:পিরোজপুর জেলার আলিয়া মাদ্রাসা
বিষয়শ্রেণী:বাংলাদেশের কামিল মাদ্রাসা
বিষয়শ্রেণী:নেছারিয়া আলিয়া মাদ্রাসা
বিষয়শ্রেণী:কাউখালী উপজেলা, পিরোজপুর
লেবুবানিয়া

**লেবুবানিয়া** হলো বাংলাদেশের বরিশাল বিভাগের পিরোজপুর জেলায় অবস্থিত একটি গ্রাম। গ্রামটি বাংলাদেশের দক্ষিণ-পশ্চিম দিকে অবস্থিত।

## তথ্যসূত্র

বিষয়শ্রেণী:পিরোজপুর জেলার জনবহুল স্থান
বিষয়শ্রেণী:উইকিউপাত্তে স্থানাঙ্ক আছে
তার সানাই

**তার সানাই**, বা **তারসানাই** বা কখনো **তার শেহনাই**, হল  একটি এস্রাজ (ধনুক দ্বারা বাজানো একটি ভারতীয় বাদ্যযন্ত্র), যার শব্দটি তার শব্দ ফলকের সাথে সংযুক্ত একটি ধাতব শিঙ্গা দ্বারা বিবর্ধিত হয়।  শব্দ ফলকে লাগানো এই ধ্বনি বিবর্ধকটির নকশা করা হয়েছে গ্রামোফোন শব্দ বাক্সের আদলে, যাতে এই বাদ্যযন্ত্রে উদ্ভূত শব্দ আরও শক্তিশালী এবং আরও দিকনির্দেশক হয়। বিবর্ধক ব্যবহারের ফলে এতে সানাই (নলিকা বাদ্যযন্ত্র) মানের ধ্বনি উৎপন্ন হয় এবং সামগ্রিক প্রভাবটি অনেকটা বেহালার শব্দের মতো।

যেহেতু 'তার সানাই' কেবল এস্রাজের একটি পরিবর্তিত সংস্করণ, তাই এটি বাজানোর ক্ষেত্রে এস্রাজের সঙ্গে কৌশল বা সুরকরণের কোনও উল্লেখযোগ্য পার্থক্য নেই।

এই শব্দটি নিজেই শিঙ্গা বোঝাতে ব্যবহৃত হয়। একটি ফোনোগ্রাফের শিঙ্গা কখনও কখনও এখানে ব্যবহৃত হয়েছে।

## ইতিহাস
বিংশ শতাব্দীর প্রথম দিকে, জাপানি বেহালার তুলনামূলকভাবে একটি "দেশি" সংস্করণ ছিল। সেটি সাধারণত বাঁশের তৈরি হত এবং সেটিতে একটি তন্তু লাগানো থাকত। তন্তুটিকে একটি গোঁজের মাধ্যমে টানটান করা হত। নীচের প্রান্তে তন্তুটি একটি গ্রামোফোন শব্দ বাক্সের সাথে সংযুক্ত থাকত।

জাপানি বেহালার "দেশি" সংস্করণটি "তার সানাই" নামে পরিচিতি লাভ করে। তার সানাই শব্দটির আক্ষরিক অর্থ একটি "তন্তুযুক্ত সানাই"। এটি জাপানি বেহালার সানাই-জাতীয় শব্দ এবং, তন্তু যেটি এর শব্দ সৃষ্টি করছে, উভয়েরই স্পষ্ট উল্লেখ।

এটি আমাদের বিবর্তনের পরবর্তী পর্যায়ে নিয়ে আসে। এই বাঁশের তার সানাইগুলি পাওয়া সহজ হলেও সেগুলি খুবই প্রাথমিক পর্যায়ের ছিল। এর পরে বিদ্যমান এস্রাজের সাথে গ্রামোফোন শব্দ বাক্স সংযুক্ত করার ধারণাটি আসে। এটি করার পরেই আজকের তার সানাই পাওয়া গিয়েছিল।
## সানাই ও বেহালা
বাদ্যযন্ত্রটির ধ্বনি বেহালার মত বা সানাইয়ের (ওবো বা শমের মত ভারতীয় নলিকা যন্ত্র) মত। কখনও কখনও সানাই বাদক না থাকলে সানাইয়ের পরিবর্তে এটি ব্যবহৃত হয়। *তার* শব্দের অর্থ "তন্তুযুক্ত"।
## ব্যবহার
দক্ষিণারঞ্জন ঠাকুরের বাজানো একটি তার সানাই সত্যজিৎ রায়ের *[[পথের পাঁচালী]]* ছবিতে ব্যবহৃত হয়েছে। কন্যা দুর্গার মৃত্যুতে হরিহর ও সর্বজয়ার কান্নার দৃশ্যে এটি বাজানো হয়েছিল। সত্যজিৎ যন্ত্রী দক্ষিণারঞ্জনকে "(যন্ত্রের) অন্যতম সেরা বাদক" হিসাবে বিবেচনা করেছিলেন, এবং এটির উচ্চ, "হৃদয়বিদারক" ধ্বনিকে "শোকের প্রকাশ" বলে মনে করেছিলেন।

## তথ্যসূত্র

বিষয়শ্রেণী:ততযন্ত্র
বিষয়শ্রেণী:ভারতীয় বাদ্যযন্ত্র
হাইডেলবার্গ

**হাইডেলবার্গ** () জার্মানির দক্ষিণ-পশ্চিমে নেকার নদীর তীরে অবস্থিত বাডেন-ভুর্টেমবার্গ এর  এর একটি বিশ্ববিদ্যালয় শহর। ২০১৬  সালের আদমশুমারিতে, এর জনসংখ্যা ছিল ১৫৯,৯১৪ যার মধ্যে প্রায় এক চতুর্থাংশ ছাত্র। 
 
হাইডেলবার্গ ফ্র্যাঙ্কফুর্ট এর   দক্ষিণে অবস্থিত। হাইডেলবার্গ বাডেন-ভুর্টেমবার্গের পঞ্চম বৃহত্তম শহর। হাইডেলবার্গ জনবহুল রাইন-নেকার মেট্রোপলিটন অঞ্চল এর একটি অংশ।

হাইডেলবার্গ বিশ্ববিদ্যালয়, ১৩৮৬ সালে প্রতিষ্ঠিত, জার্মানির প্রাচীনতম এবং ইউরোপের অন্যতম নামীদামী বিশ্ববিদ্যালয়। হাইডেলবার্গ জার্মানির একটি বৈজ্ঞানিক কেন্দ্র এবং এর বিশ্ববিদ্যালয় সংলগ্ন পুনরায় গবেষণামূলক সুবিশাল  ইউরোপীয় অণুবিজ্ঞান পরীক্ষাগার এবং চারটি ম্যাক্স প্ল্যাঙ্ক ইনস্টিটিউট এর আবাসস্থল।

## ভূগোল

ডান|থাম্ব|The districts of Heidelberg

হাইডেলবার্গ নেকারের নীচের অংশের বাম তীরে ওডেনওয়াল্ড এর খাড়া উপত্যকায় অবস্থিত  এটি কেনিগস্টুহল (৫৬৮  মি) এবং গাইসবার্গ (৩৭৫ মি) পর্বতমালার সাথে সীমাবদ্ধ। নেকার এখানে পূর্ব-পশ্চিম দিকে প্রবাহিত হয়েছে। নদীর ডান তীরে, হিলিঞ্জেনবার্গ পর্বতটি ৪৪৫ মিটার উচ্চতায় উঠে গেছে। নেকার রাইন প্রায় [২২ কিলোমিটার উত্তর-পশ্চিমে ম্যানহাইম এ প্রবাহিত হয়েছে। বিশ শতকের সময়গুলি বার্গস্ট্রায় বরাবর নেকার উপত্যকা থেকে ওডেনওয়াল্ড পাহাড়ের উপর দিয়ে চলমান একটি গ্রামে সংহত হয়েছিল।
হাইডেলবার্গ ইউরোপীয় হাঁটাপথ ই১ (সুইডেন - উম্বরিয়া) এ অবস্থিত।

### প্রশাসনিক কাঠামো
হাইডেলবার্গ হ'ল একক কর্তৃপক্ষ রেজিওরংসবেজির্ক কার্লসরুহে এর মধ্যে। রহিন-নেকার-ক্রেইস গ্রামাঞ্চল জেলা এটি ঘিরে রয়েছে এবং শহরে এর আসন রয়েছে যদিও শহরটি জেলার অংশ নয়। হাইডেলবার্গ রাইন-নেকার মেট্রোপলিটন অঞ্চলের একটি অংশ, প্রায়শই রাইন-নেকার ট্রায়াঙ্গল হিসাবে পরিচিত।

এই অঞ্চলটি রাজ্য এর হেসেন এর দক্ষিণ অংশ, রাইনল্যান্ড-প্যালাটিনেট রাজ্যের দক্ষিণাঞ্চল (প্রশাসনিক জেলাগুলি) নিয়ে গঠিত। ম্যানহাইম এবং হাইডেলবার্গ এবং রাইন-নেকার-ক্রেইস এর পৌরসভা রাইন-নেকার ট্রায়াঙ্গেল ২০০৫ সালে একটি ইউরোপীয় মহানগর অঞ্চল হয়ে ওঠে।

হাইডেলবার্গ শহরের ছয়টি সেক্টরে ভাগ করা ১৫ টি জেলা নিয়ে গঠিত। কেন্দ্রীয় অঞ্চলে হ'ল আলস্টাডেট (ওল্ড টাউন), বার্হিম এবং ওয়েস্টস্ট্যাড; উত্তরে, নিউইনহিম এবং হ্যান্ডসচুহসেম; পূর্বে, জিগেলহাউসেন এবং শ্লেয়ারবাচ; দক্ষিণে, স্যস্তস্টাট, রোহরবাচ, এমার্টসগ্রুন্ড এবং বক্সবার্গ; দক্ষিণ-পশ্চিমে, কির্চিম; পশ্চিমে, ফ্যাফেনগ্রানড, উইবলিংগেন এবং ওয়েস্টস্ট্যাড এবং উইব্লিনজেনের জমিতে * বাহনস্টাড্ট * নামে একটি নতুন জেলা নির্মিত হয়েছে। নতুন জেলাতে প্রায় 5,000-6,000 বাসিন্দা এবং 7,000 জন কর্মসংস্থান পাবেন। মার্কিন সশস্ত্র বাহিনী চলে যাওয়ার পরে প্যাট্রিক হেনরি ভিলেজে 10,000,000-15,000 বাসিন্দাদের জন্য আরও নতুন আবাসিক স্থান উপলব্ধ করা হয়েছিল।

### প্রতিবেশী কমুনস
নিম্নলিখিত শহরগুলি এবং কমুন হাইডেলবার্গের সীমান্ত পশ্চিমে এবং ঘড়ির কাঁটার দিক দিয়ে শুরু: এডিনজেন-নেকারহাউসেন, ডসসেনহিম, শিরিহিম, উইলহেমসফিল্ড) , শোনাউ, নেকারজেমেন্ড, বামমেন্টাল, গাইবার্গ, লেইমেন, সন্ধাউসেন, অফটারহাইম,  প্ল্যাঙ্কস্ট্যাড, এপেলহিম  (রেহেন-নেকার-ক্রেইস এর সমস্ত অংশ) এবং ম্যানহাইম।

## তথ্যসূত্র
গুবগুবা

**গুবগুবা**, এছাড়াও **গাবগুবাগুব**, **গুবা**, **গোপিযন্ত্র**, **গুবগুবি**, **আনন্দ লহরি**, **প্রেমতাল**, **খমক**, **খোমোক**, **চনকা**, **জামিদিকা**, **জামিদিকা** এবং **বাপাং** নামেও পরিচিত, হল একটি বাংলাদেশি  ঘাতবাদ্য তন্তু বাদ্যযন্ত্র। এটি একতারার মত একটি যন্ত্র। এটি শুকনো লাউ দিয়ে তৈরি করা হয় এবং নীচে একটি পাতলা রাবার ড্রাম যুক্ত থাকে। এই বাদ্যযন্ত্রটি মূলত বাউলদের বাংলা লোক সংগীতের সাথে যুক্ত। তবে যন্ত্রটি এখন প্রায় সমস্ত বাঙালি সংগীতের ধারায় ব্যবহৃত হয়। 
## গঠন
এটি একটি শুকনো লাউ বা কাঠের অনুরনক নিয়ে গঠিত। এর মধ্যে একটি তন্তু সংযুক্ত থাকে। বাদক যন্ত্রটি বাহুর নীচে ধরে রাখে এবং একই হাতের মুষ্টিতে তন্তুর মুক্ত প্রান্তের দিকটি ধরে থাকে।  অন্য হাত দিয়ে মেজরাবের সাহায্যে তন্তুটি টেনে বাজানো হয়। গুবগুবির কয়েকটি প্রজাতি, বিশেষত বাঙালি খমক বা খামাকে দুটি তন্তু থাকে।
## শ্রেণী বিভাগ
এটিকে ঘাতবাদ্য তন্তু বাদ্যযন্ত্র হিসাবে শ্রেণীবদ্ধ করা হয়েছে। প্রথম দৃষ্টিতে, একে দেখতে অনেকটা ছোট তবলার মতো লাগে, কিন্তু ভালভাবে দেখলে যন্ত্রটি পুরো বোঝা যায়। এই যন্ত্রটির দশটি আলাদা নাম এবং সারা দেশে এর বিভিন্ন কয়েকটি সংস্করণ রয়েছে। এর মধ্যে একটি হল বাঙালি খমক, যার দুটি তন্তু রয়েছে।
## তথ্যসূত্র

* Dutta, Madhumita. (2008). *Music & Musical Instruments of India*. . 
* Simon Leng, *While My Guitar Gently Weeps: The Music of George Harrison*, Hal Leonard (Milwaukee, WI, 2006), p.&nbsp;158.

## বহিঃসংযোগ
* https://www.youtube.com/watch?v=Zy2RV_DZeDs Performance featuring a khamak

বিষয়শ্রেণী:ঘাতযন্ত্র
বিষয়শ্রেণী:ভারতীয় বাদ্যযন্ত্র
বিষয়শ্রেণী:ততযন্ত্র
হলদিয়া সমষ্টি উন্নয়ন ব্লক

হলদিয়া একটি সমষ্টি উন্নয়ন ব্লক, যা ভারতের পশ্চিমবঙ্গ রাজ্যের পূর্ব মেদিনীপুর জেলার হালদিয়া মহকুমায় প্রশাসনিক বিভাগ গঠন করে।পূর্বে এই ব্লকটি সূতাহাটা-২ ব্লক হিসাবে পরিচিত ছিল এবং সুতাহাট ব্লকটি সুতাহাট-১ ব্লক হিসাবে পরিচিত ছিল।

## ভূগোল
পূর্ব মেদিনীপুর জেলা নিম্ন ভারত-গাঙ্গেয় সমভূমি ও পূর্ব উপকূলীয় সমভূমির একটি অংশ। ভূসংস্থানিকভাবে, জেলাকে দুটি ভাগে বিভক্ত করা যেতে পারে - (ক) পশ্চিম, পূর্ব ও উত্তরের প্রায় সম্পূর্ণ সমতল সমভূমি, (খ) দক্ষিণে উপকূলীয় সমভূমি। ভূমির বিস্তৃত অঞ্চলটি পলিমাটি দ্বারা গঠিত এবং অবশিষ্ট অংশ নবীন ও উপকূলীয় পলিমাটি দ্বারা গঠিত। জেলাটি সমুদ্রপৃষ্ঠ থেকে ১০ মিটারের বেশি উচ্চতা বিশিষ্ট। জেলাটির দক্ষিণ ও দক্ষিণ পূর্ব সীমানা সহ ৬৫.৫ কিমি দীর্ঘ সমুদ্র উপকূলরেখা রয়েছে।

হলদিয়া ২২ ° ০২′ উত্তর ও ৮৮°০৪′ পূর্বে অবস্থিত।

হলদিয়া সমষ্টি উন্নয়ন ব্লকটি উত্তরে সুতাহাটা সমষ্টি উন্নয়ন ব্লক, পূর্বদিকে হুগলি নদীর পূর্ব তীরে দক্ষিণ ২৪ পরগনা জেলার ডায়মন্ড হারবার-১ ও কুলপি সমষ্টি উন্নয়ন ব্লক, দক্ষিণে হালদি নদীর দক্ষিণ তীরে নন্দীগ্রাম-১ সমষ্টি উন্নয়ন ব্লক এবং পশ্চিমে মহিষাদল সমষ্টি উন্নয়ন ব্লক দ্বারা সীমাবদ্ধ।
## জনসংখ্যার উপাত্ত
### জনসংখ্যা
২০১১ সালের আদম শুমারি অনুসারে হালদিয়া সমষ্টি উন্নয়ন ব্লকের মোট জনসংখ্যা ছিল ৯৭,৯৯২ জন, যার সমস্তই গ্রামীণ জনসংখ্যা ছিল। মোট জনসংখ্যার মধ্যে ৫০,৫৩১ জন (৫২%) পুরুষ ও মহিলা ৪৭,৪৬১ জন (৪৮%) মহিলা ছিল। মোট জনসংখ্যার মধ্যে ১১,৬০১ জনের বয়স ৬ বছরের থেকে কম ছিল। ৭,৪৭৭ জন (৭.৬৩%) তফশিলী জাতিভুক্ত ও ২৮৮ জন  (০.২৯%) তফসিলি উপজাতিভুক্ত ছিল।

## পরিবহন
হলদিয়া সমষ্টি উন্নয়ন ব্লকে ১ টি ফেরি পরিষেবা রয়েছে এবং এখানে ৭৩ টি বাস রুট শুরু/সমাপ্ত হয়।

এই ব্লকের মধ্য দিয়ে কোলাঘাট থেকে হলদিয়া পর্যন্ত বিস্তৃত ১১৬ নং জাতীয় সড়ক অগ্রসর হয়।

## স্বাস্থ্যসেবা
হালদিয়া সিডি ব্লকে ২০১৪ সালের হিসাবে একটি ব্লক প্রাথমিক স্বাস্থ্য কেন্দ্র ও ২ টি প্রাথমিক স্বাস্থ্যকেন্দ্র রয়েছে, যেখানে ২০ টি শয্যা ও ৫ জন চিকিৎসক রয়েছেন (বেসরকারী সংস্থা বাদে)। এখানে ১৭ টি পরিবার কল্যাণ উপ কেন্দ্র  রয়েছে। সিডি ব্লকের হাসপাতাল, স্বাস্থ্যকেন্দ্র ও উপকেন্দ্রগুলিতে ৫৯৮ জন রোগীকে অন্তবিভাগে চিকিৎসা করা হয় এবং ১,৫৪,৬৬২ জন রোগীকে বহিঃরবিভাগে চিকিৎসা করা হয়।

বরগাশিপুর ব্লক প্রাথমিক স্বাস্থ্য কেন্দ্র হলদিয়া সিডি ব্লকের প্রধান চিকিৎসা সুবিধা কেন্দ্র (১০ টি শয্যা)। দেভোগ(১০ টি শয্যা) এবং বারসুন্দ্রায় (২ টি শয্যা সহ) প্রাথমিক স্বাস্থ্য কেন্দ্র রয়েছে।

## তথ্যসূত্র

## বহিঃসংযোগ

বিষয়শ্রেণী:পূর্ব মেদিনীপুর জেলার সমষ্টি উন্নয়ন ব্লক
তেজস্বিনী অনন্ত কুমার

**ড. তেজস্বিনী অনন্ত কুমার ওক** একজন ভারতীয় রাজনীতিবিদ এবং সমাজসেবক, যিনি ২০১৮ সালের ১৮ জুন থেকে কর্ণাটক আইন পরিষদের বর্তমান সদস্য হিসেবে রয়েছেন। তিনি বেঙ্গালুরুতে অবস্থিত অদম্য চেতনা ফাউন্ডেশন নামের একটি স্বেচ্ছাসেবী সংস্থার ব্যবস্থাপনা  ট্রাস্টি। এই সংস্থাটির মূল লক্ষ্য হল সুবিধাবঞ্চিত শিশুদের জন্য *অন্ন-অক্ষর-আরোগ্য (*খাদ্য-শিক্ষা-স্বাস্থ্যসেবা) সরবরাহ করা।

তিনি ভারতীয় জনতা পার্টির সদস্য এবং বিজেপি কর্ণাটকের সহ-সভাপতি।

## প্রাথমিক জীবনের প্রথমার্ধ
তিনি বিভিন্ন ছাত্র কর্মসূচির আয়োজন করে অখিল ভারতীয় ছাত্র পরিষদের (এবিভিপি) সর্বস্তরে অত্যন্ত সক্রিয় ছিলেন। তিনি রাজ্য যুগ্মসচিব ও এবিভিপির জাতীয় নির্বাহী সদস্য হিসাবে দায়িত্ব পালন করেছেন।

১৯৮৮ থেকে ১৯৯৩ সালের মধ্যে তিনি বেঙ্গালুরুতে সফটওয়্যার ইঞ্জিনিয়ার, বিএমএস ইঞ্জিনিয়ারিং কলেজের প্রভাষক এবং এসডিএম ইঞ্জিনিয়ারিং কলেজের প্রভাষক হিসাবে কাজ করেছেন।

## সমাজকর্ম
তিনি ও তাঁর স্বামী অনন্ত কুমার যৌথভাবে সমাজসেবার জন্য অদম্য চেতনা ফাউন্ডেশন নামে একটি অলাভজনক সংস্থা প্রতিষ্ঠা করেছিলেন। এটি ১৯৯৯ সালে অনন্ত কুমারের মা গিরিজা শাস্ত্রীর স্মৃতিতে চালু করা হয়েছিল।  সংস্থাটি মধ্যাহ্নভোজ কর্মসূচির মাধ্যমে সুবিধাবঞ্চিত শিশুদের স্কুলে খাদ্যসহায়তা দিয়ে থাকে। সংখ্যার হিসেবে সংস্থাটি প্রতিদিন প্রায় ২,০০,০০০ শিশুর খাবার পরিবেশন করে থাকে।

## তথ্যসূত্র

বিষয়শ্রেণী:১৯৬৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় নারী সক্রিয়কর্মী
বিষয়শ্রেণী:কর্ণাটকের ভারতীয় জনতা পার্টির রাজনীতিবিদ
দয়া বাই

**দয়া বাই** হলেন ভারতের কেরল রাজ্যের একজন সক্রিয় সামাজকর্মী যিনি মধ্য ভারতের আদিবাসীদের মধ্যে কাজ করছেন। তার প্রকৃত নাম হল মার্সি ম্যাথিউ।

## ব্যক্তিগত জীবন
মার্সি ম্যাথিউ ১৯৪০ সালে কেরলের একটি সম্ভ্রান্ত খ্রিস্টান পরিবারে জন্মগ্রহণ করেছিলেন।  ঈশ্বরের প্রতি দৃঢ় বিশ্বাসের সাথে তিনি একটি সুখী শৈশবকাল কাটিয়েছিলেন। তিনি মধ্য প্রদেশের ছিন্দওয়ারা জেলার বারুল গ্রামে থাকেন।

## পুরস্কার
দয়া বাই ২০০৭ সালে বনিতা উইম্যান অফ দ্য ইয়ার পুরস্কার পেয়েছিলেন।  ২০১২ সালের জানুয়ারিতে তাকে গুড সামারিটান জাতীয় পুরস্কার (কোট্টায়ম সোশ্যাল সার্ভিস সোসাইটি এবং আগপে মুভমেন্ট, শিকাগো দ্বারা প্রতিষ্ঠিত) প্রদান করা হয়েছিল। 

## উত্তরাধিকার
শাইনে জ্যাকব বেনজমিন তাকে নিয়ে*অট্টায়ল* বা 'ওয়ান পার্সন' শিরোনামের এক ঘণ্টার একটি প্রামাণ্য চলচ্চিত্র তৈরি করেছিল।  চলচ্চিত্রব্যক্তিত্ব নন্দিতা দাস তার জীবনের এক অনুপ্রেরণা হিসাবে ২০০৫ সালে দয়া বাইকে শ্রদ্ধা নিবেদন করেছিলেন।

## তথ্যসূত্র

## বহিঃসংযোগ

* 

বিষয়শ্রেণী:১৯৪০-এ জন্ম
বিষয়শ্রেণী:কেরলের শিক্ষাবিদ
বিষয়শ্রেণী:উপমহাদেশীয় আদিবাসী নারী
বিষয়শ্রেণী:ভারতীয় বিদ্যালয় ও কলেজের প্রতিষ্ঠাতা
বিষয়শ্রেণী:জীবিত ব্যক্তি
বিষয়শ্রেণী:ভারতীয় নারী সক্রিয়কর্মী
বিষয়শ্রেণী:ভারতীয় পাদ্রী
বিষয়শ্রেণী:মালায়ালি ব্যক্তি
বিষয়শ্রেণী:কেরলের সক্রিয়কর্মী
বিষয়শ্রেণী:আদিবাসী সক্রিয়কর্মী
বিষয়শ্রেণী:ভারতীয় জনহিতৈষী
বিষয়শ্রেণী:২০শ শতাব্দীর নারী শিক্ষাবিদ
বিষয়শ্রেণী:মালয়ালী ব্যক্তি
বিষয়শ্রেণী:ভারতীয় নারী অধিকারকর্মী
বিষয়শ্রেণী:মধ্যপ্রদেশের সক্রিয়কর্মী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:মধ্যপ্রদেশের সমাজকর্মী
বিষয়শ্রেণী:২১শ শতাব্দীর ভারতীয় শিক্ষাবিদ
বিষয়শ্রেণী:২১শ শতাব্দীর ভারতীয় নারী শিক্ষাবিদ
বিষয়শ্রেণী:২১শ শতাব্দীর ভারতীয় জনহিতৈষী
বিষয়শ্রেণী:ভারতীয় নারী জনহিতৈষী
বিষয়শ্রেণী:২০শ শতাব্দীর ভারতীয় নারী শিক্ষাবিদ
বিষয়শ্রেণী:২০শ শতাব্দীর ভারতীয় শিক্ষাবিদ
রুনা ব্যানার্জী

**রুনা ব্যানার্জী** হলেন একজন ভারতীয় সমাজকর্মী যিনি ভারতের উত্তর প্রদেশ রাজ্যের দরিদ্র শ্রমজীবী নারীদের স্বার্থ প্রচারকারী একটি বেসরকারী সংস্থা স্ব-কর্মজীবী নারীসমিতির সহ-প্রতিষ্ঠাতা, সাধারণ সম্পাদক ও প্রধান নির্বাহী কর্মকর্তা।  তিনি ২০০৯ সালে যৌথভাবে নোবেল শান্তি পুরস্কারের জন্য মনোনীত হয়েছিলেন। ২০০০ সালে ভারত সরকার তাকে সামাজিক অবদানের জন্য দেশের চতুর্থ সর্বোচ্চ বেসামরিক সম্মাননা পদ্মশ্রী পুরস্কার প্রদান করেছিল। 

## জীবনী
রুনা ব‍্যানার্জী ১৯৫০ সালে ভারতের উত্তর প্রদেশ রাজ্যের রাজধানী লখনউয়ের মডেল হাউস এলাকার একটি হিন্দু পরিবারে জন্মগ্রহণ করেছিলেন। তিনি তার প্রথম বছরগুলিতে সমাজসেবাতে সক্রিয় ছিলেন এবং সেখানকার মহিলা ও শিশুদের শিক্ষায় জড়িত ছিলেন বলে জানা গেছে। ১৯৭৯ সালে, তিনি দেবিকা নাগের মতো স্থানীয়ভাবে পরিচিত চিকিৎসকদের অংশগ্রহণে দরিদ্রদের জন্য একটি স্বাস্থ্যশিবিরের আয়োজন করেছিলেন।

তিনি নিজের বন্ধু শেবা হুসেনের সাথে চিকনকারি কারিগরদের বাচ্চাদের জন্য একটি প্রাথমিক বিদ্যালয় শুরু করেছিলেন।  ১৯৮৪ সালে তিনি স্ব-কর্মজীবী নারীদের জন্য একটি সংস্থা তৈরি করেছিলেন।  সংস্থাটি চিকনকারি কারিগরদের কাজ করার সময় কারুশিল্প শেখানোর জন্য একটি প্ল্যাটফর্মের ব্যবস্থা করে এবং বছরের পর বছর ধরে এর সদস্যতা বেড়ে দাঁড়িয়েছে ৭৫০০ এরও বেশি।  প্রায় ৮০০০০ নারী এই সংস্থা থেকে প্রশিক্ষণ নিয়েছে বলে জানা গেছে।  সংস্থাটি ভারত সরকারের বস্ত্র মন্ত্রণালয়ের *আম্বেদকর হস্তশিল্প বিকাশ* যোজনার (এএইচভিওয়াই) একটি অংশ। 

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৫০-এ জন্ম
বিষয়শ্রেণী:ভারতীয় নারী সক্রিয়কর্মী
বিষয়শ্রেণী:ভারতীয় নারী অধিকারকর্মী
বিষয়শ্রেণী:লখনউয়ের ব্যক্তি
বিষয়শ্রেণী:ভারতীয় জনহিতৈষী
বিষয়শ্রেণী:সামাজিক কাজে পদ্মশ্রী প্রাপক
বিষয়শ্রেণী:২০শ শতাব্দীর নারী শিক্ষাবিদ
বিষয়শ্রেণী:২০শ শতাব্দীর ভারতীয় নারী বিজ্ঞানী
বিষয়শ্রেণী:২১শ শতাব্দীর ভারতীয় জনহিতৈষী
বিষয়শ্রেণী:উত্তরপ্রদেশের সমাজকর্মী
বিষয়শ্রেণী:২০শ শতাব্দীর ভারতীয় নারী শিক্ষাবিদ
বিষয়শ্রেণী:২০শ শতাব্দীর ভারতীয় শিক্ষাবিদ
অর্চনা বরঠাকুর

**অর্চনা** বরঠাকুর () হলেন ভারতের আসামের একজন সমাজকর্মী। বরঠাকুর সমাজ উন্নয়ন ও সামাজিক পরিবর্তনের জন্য প্রিয়বন্ধু নামে একটি সমাজকল্যাণ সমিতি প্রতিষ্ঠা করেছিলেন। তিনি সুবিধাবঞ্চিতদেরকে অব্যবহৃত পোশাক, খাবার, বই ও গৃহস্থালি সরঞ্জাম দানের মতো সামাজিক কাজের জন্য সমধিক পরিচিত।

## প্রাথমিক জীবন ও শিক্ষা
বরঠাকুরের জন্ম আসামের গোলাঘাট জেলার দেড়গাঁওয়ে । তিনি ২০০০ সালে দেড়গাঁও উচ্চ মাধ্যমিক বালিকা বিদ্যালয় থেকে ম্যাট্রিক এবং ২০০২ সালে কমল দেওরাহ কলেজ থেকে উচ্চ মাধ্যমিক পাস করেছিলেন। বরঠাকুর কটন বিশ্ববিদ্যালয় থেকে অসমীয়া সাহিত্যে বি.এ এবং এমএ ডিগ্রি অর্জন করেছিলেন।

## সামাজিক কাজ
বরঠাকুর এইচআইভি+ অনাথ শিশুদের সঠিক চিকিৎসা এবং যত্ন প্রদানের জন্য ২০১৬ সালে 'পজিটিভ লাইটস' শীর্ষক একটি প্রোগ্রাম চালু করেছিলেন। তিনি এই ধরনের বাচ্চাদের জন্য লোকদের কাছ থেকে সংগ্রহ করা প্রয়োজনীয় পণ্যের সাথে খাবারের প্যাকেট এবং শিক্ষাসামগ্রী বিতরণ করেছেন।

২০১৮ সালে বরঠাকুর 'ব্রেকফাস্ট ফর এ চাইল্ড' নামে বাচ্চাদের জন্য একটি খাদ্যসহায়তা কর্মসূচি শুরু করেছিলেন।

## সাহিত্যকর্ম
অর্চনা বরঠাকুর *পরিধি, অপরাজিতা, কটনিয়ান এখন রোদর খিরকি* নামে তিনটি উপন্যাস রচনা করেছেন। 

## তথ্যসূত্র



বিষয়শ্রেণী:১৯৮৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় নারী সক্রিয়কর্মী
বিষয়শ্রেণী:ভারতীয় জনহিতৈষী
বিষয়শ্রেণী:ভারতীয় সমাজকর্মী
বিষয়শ্রেণী:২০শ শতাব্দীর ভারতীয় নারী
বিষয়শ্রেণী:২০শ শতাব্দীর ভারতীয় ব্যক্তি
বিষয়শ্রেণী:ভারতীয় নারী অধিকারকর্মী
বিষয়শ্রেণী:ভারতীয় নারী জনহিতৈষী
প্রেম চৌধুরী

**প্রেম চৌধুরী** হচ্ছেন একজন ভারতীয় সমাজবিজ্ঞানী, ইতিহাসবিদ, এবং নয়াদিল্লির ইন্ডিয়ান ইতিহাস গবেষণা পরিষদের ঊর্ধ্বতন একাডেমিক ফেলো। তিনি একজন নারীবাদী এবং আনুষ্ঠানিক বিবাহবন্ধন অস্বীকার ও অগ্রাহ্যকারী দম্পতিদের প্রতি হওয়া সহিংসতার সমালোচক।

তিনি ভারতের হরিয়ানা রাজ্যের রাজনৈতিক অর্থনীতি এবং সামাজিক ইতিহাসের একজন কর্তাব্যক্তি ও লিঙ্গবিষয়ে অভিজ্ঞ পণ্ডিত। তিনি   খ্যাতনামা শিক্ষাবিদ ও হরিয়ানার জাতীয় সংসদের জাতীয় কংগ্রেস সদস্য হরদ্বারি লাল এর কন্যা।

## শিল্পজীবন
প্রেম চৌধুরী একজন স্ব-শিক্ষিত শিল্পী। ভারতের জাতীয় গ্যালারি, ললিত কলা একাডেমি ও ভারতের জাতীয় চারুকলা একাডেমীতে তার চিত্রকর্মের প্রদর্শনী অনুষ্ঠিত হয়েছে। তার চিত্রগুলোতে তিনি প্রায়শই ভারতের নারীদের অবস্থান প্রতিফলিত করেন। 

## তথ্যসূত্র

বিষয়শ্রেণী:ভারতীয় রাজনৈতিক লেখক
বিষয়শ্রেণী:হরিয়ানার ভারতীয় জাতীয় কংগ্রেসের রাজনীতিবিদ
বিষয়শ্রেণী:হরিয়ানা বিধানসভার সদস্য
বিষয়শ্রেণী:২১শ শতাব্দীর ভারতীয় লেখিকা
বিষয়শ্রেণী:২০শ শতাব্দীর ভারতীয় ইতিহাসবিদ
বিষয়শ্রেণী:২০শ শতাব্দীর ভারতীয় লেখিকা
বিষয়শ্রেণী:ভারতীয় নারীবাদী
বিষয়শ্রেণী:জীবিত ব্যক্তি
বিষয়শ্রেণী:১৯৪৪-এ জন্ম
বিষয়শ্রেণী:২০শ শতাব্দীর নারী শিক্ষাবিদ
বিষয়শ্রেণী:ভারতীয় নারীবাদী লেখক
বিষয়শ্রেণী:ভারতীয় নারী সক্রিয়কর্মী
বিষয়শ্রেণী:ভারতের ইংরেজি ভাষার লেখক
বিষয়শ্রেণী:২০শ শতাব্দীর ভারতীয় লেখক
বিষয়শ্রেণী:২১শ শতাব্দীর ভারতীয় লেখক
বিষয়শ্রেণী:হরিয়ানার লেখিকা
বিষয়শ্রেণী:২১শ শতাব্দীর ভারতীয় ইতিহাসবিদ
বিষয়শ্রেণী:ভারতীয় নারী চিত্রশিল্পী
বিষয়শ্রেণী:২০শ শতাব্দীর ভারতীয় সমাজ বিজ্ঞানী
বিষয়শ্রেণী:২১শ শতাব্দীর ভারতীয় নারী বিজ্ঞানী
বিষয়শ্রেণী:২১শ শতাব্দীর ভারতীয় বিজ্ঞানী
বিষয়শ্রেণী:২০শ শতাব্দীর ভারতীয় নারী বিজ্ঞানী
বিষয়শ্রেণী:ভারতীয় নারী সামাজিক বিজ্ঞানী
বিষয়শ্রেণী:২১শ শতাব্দীর ভারতীয় নারী শিল্পী
বিষয়শ্রেণী:হরিয়ানা বিধানসভার নারী সদস্য
বিষয়শ্রেণী:ভারতীয় নারী ইতিহাসবিদ
বিষয়শ্রেণী:২০শ শতাব্দীর ভারতীয় নারী শিক্ষাবিদ
বিষয়শ্রেণী:২০শ শতাব্দীর ভারতীয় শিক্ষাবিদ
রোলের উপপাদ্য

[ডান|থাম্ব|300x300পিক্সেল| এমন একটি [বাস্তব সংখ্যা|বাস্তব মানবিশিষ্ট - ফাংশন  যা   বদ্ধ ব্যবধিতে অবিচ্ছিন্ন,  মুক্ত ব্যবধিতে  অন্তরীকরণযোগ্যতা এবং , তাহলে    মুক্ত ব্যবধিতে একটি সংখ্যা   আছে, যার জন্য  হবে।]]
ক্যালকুলাসে, **রোলের উপপাদ্য** বা **রোলের লেম্মা** মূলত বলে যে, যেকোন বাস্তব মানবিশিষ্ট  অন্তরীকরণযোগ্য  ফাংশন যা দুটি স্বতন্ত্র বিন্দুতে সমান মান ধারণ করে; তার মধ্যে অন্তত একটি স্থির বিন্দু থাকতে হবে- অর্থাৎ এমন একটি বিন্দু যেখানে প্রথম অন্তরজ (ঐ বিন্দুতে অঙ্কিত স্পর্শক রেখার ঢাল) শূন্য হবে । উপপাদ্যটি মাইকেল রোলের নামানুসারে নামকরণ করা হয়েছে।

## উপপাদ্যটির আদর্শ সংস্করণ
এমন একটি বাস্তব মানবিশিষ্ট - ফাংশন  যা   বদ্ধ ব্যবধিতে অবিচ্ছিন্ন,  মুক্ত ব্যবধিতে  অন্তরীকরণযোগ্যতা এবং , তাহলে    মুক্ত ব্যবধিতে একটি সংখ্যা   আছে, যার জন্য

: f'(c) = 0 ।

রোলের উপপাদ্যের এই সংস্করণটি গড় মান উপপাদ্য প্রমাণ করতে ব্যবহৃত হয়, যার মধ্যে রোলে'র উপপাদ্য মূলত একটি বিশেষ ঘটনা । এটি টেইলরের উপপাদ্য প্রমাণের ভিত্তি।

## ইতিহাস
ভারতীয় গণিতবিদ দ্বিতীয় ভাস্কর-কে(১১১৪-১১৮৫) রোলে'র উপপাদ্যের জ্ঞান থাকার জন্য  কৃতিত্ব দেওয়া হয়। যদিও উপপাদ্যটি **মাইকেল রুলে**র নামে নামকরণ করা হয়েছে, ১৬৯১ সালে রুলের করা প্রমাণ শুধুমাত্র বহুপদী ফাংশনের ক্ষেত্রে আব্দদ্ধ ছিল। তার প্রমাণে তিনি ডিফারেনশিয়াল ক্যালকুলাস পদ্ধতি ব্যবহার করেননি। যা তার জীবনের সেই সময়ে তিনি বিভ্রান্তিকর বলে বিবেচনা করতেন। উপপাদ্যটি ১৮২৩ সালে *[[ওগুস্তাঁ লুই কোশি|কোশি]]* কর্তৃক গড় মান উপপাদ্যের একটি  অনুসিদ্ধান্ত হিসেবে প্রথম প্রমাণিত হয়। ১৮৩৪ সালে জার্মানির *মরিৎজ উইলহেল্ম ড্রোবিশ*  নামটি প্রথম ব্যবহার করেন এবং ১৮৪৬ সালে ইতালির গিউসতো বেলাভিটিস নামটি ব্যবহার করেন ।

## আরও দেখুন
* গড় মান উপপাদ্য
* মধ্যবর্তী মান উপপাদ্য
* রৈখিক ক্ষেপক
* গাউস – লুকাস উপপাদ্য

## তথ্যসূত্র

 

## আরও পড়া

* 
* 

## বহিঃসংযোগ
* রোলস এবং মিট মান উপপাদাগুলি কাটা-গাঁট ।
* মিজার সিস্টেম প্রমাণ: http://mizar.org/version/current/html/rolle.html#T2

বিষয়শ্রেণী:ক্যালকুলাসের উপপাদ্য
সার্বজনিন ডকুমেন্টেশন পদ্ধতি (ফ্রান্স)

থাম্ব|300x300পিক্সেল|পদ্ধতিতে সার্বজনিন ডকুমেন্টেশন ওয়েবসাইট থেকে স্ক্রিনশর্ট''(সুডোক)''
**সার্বজনিন ডকুমেন্টেশন পদ্ধতি** ( ইংরেজিঃ The **système universitaire de documentation** or **SUDOC)** হল ফ্রান্সের বিশ্ববিদ্যালয় ও উচ্চশিক্ষা প্রতিষ্ঠান গুলোর আওতাধীন সকল দস্তাবেজ সনাক্তকরণ, অনুসরণ করা ও পরিচালনা করার একটি পদ্ধতি।

এই পদ্ধতিটিতে প্রায় ১৩ মিলিয়ন রেফারেন্স রয়েছে। শিক্ষার্থী ও গবেষকদের প্রায় ৩৪০০ এরও বেশি ডকুমেন্টেশন সেন্টারে গ্রন্থাগার ও অবস্থান সম্পর্কিত তথ্য অনুসন্ধান করার অনুমতি দেয়।

এটি  (এবিইএস) দ্বারা রক্ষণাবেক্ষণ করা হয়।.

## বহিঃসংযোগ

* 

বিষয়শ্রেণী:গ্রন্থাগার তালিকাপ্রণয়ণ ও শ্রেণিবিভাগ
বাব আল-সাগির

***বাব আল-সাগির*** (  , "ছোট গেট"), যাকে *গরিস্তান-ই-গারিবানও বলা হয়*, দামেস্কের পুরাতন শহরের সাতটি গেটের একটি এবং সিরিয়ার দামেস্কের আধুনিক শহরটির রাস্তাকে বোঝায়। এর রাস্তার দুপাশে অনেক *কবর* ( , কবর ) রয়েছে। এবং উমাইয়া মসজিদের দক্ষিণ-পশ্চিমে ডিমশাক আশেপাশে অবস্থিত।

## ইতিহাস
*বাব* (  , গেট) প্রাথমিকভাবে আরামানেস দ্বারা নির্মিত হয়েছিল, তারপর এটি সেলিউসিড যুগে জিউসের জন্য উৎসর্গ করা হয়েছিল। রোমান যুগে, গেট জুপিটার উৎসর্গ করা হয়। সিরিয়ার মধ্যযুগীয় আলিদ মন্দিরের নথি এবং বিশ্লেষণ করা একটি বইয়ে স্টেফানি মুল্ডার উল্লেখ করেছেন যে "বাব আল-সাগির কবরস্থানে সমাধি [সুকাইনা বিনতে আল-হুসাইনের প্রতি নিবেদিত] দ্বাদশ শতাব্দীর শেষ দিক থেকে মধ্যযুগীয় আরবি উৎসে ধারাবাহিকভাবে উল্লেখ করা হয়েছে, এবং এর অবস্থান, মূল কাঠামো, উন্নয়নের পর্যায় এবং বিভিন্ন পৃষ্ঠপোষক সম্পর্কিত পাঠ্য ভিত্তিক আবিষ্কার, সমৃদ্ধ স্থাপত্য প্রমাণ নথিভুক্ত করা হয়েছে।

## কবরস্থান
*মাকবারা আল-বাব আস-সাগির* ( ) প্রাচীন *মাকবারা* (, কবরস্থান ) যা দ্বার সংলগ্ন এবং মুসলমানদের জন্য উল্লেখযোগ্য ধর্মীয় গুরুত্বের একটি সাইট।

## আরও দেখুন
* জান্নাতুল বাকী
* জান্নাতুল মুয়ালা
* সিরিয়ান অঞ্চলের ধর্মীয় স্থান

## তথ্যসূত্র
 

## বহিঃসংযোগ

* ট্রিপএডভাইজার: ছবি: "আহলে বাইত কবরস্থান, যাকে বাব-আল-সাগিরও বলা হয়"
* সিরিয়ার সংঘাত: দামেস্কের দুটি বোমা হামলায় ৪০ জন ইরাকি নিহত হয়েছেন

বিষয়শ্রেণী:ইসলামি মাজার
বিষয়শ্রেণী:মুহাম্মাদের পরিবার
শৈলেশ দে

**শৈলেশ দে** (১৯১৬ ― ২১ নভেম্বর, ২০০০) একজন বাঙালি লেখক ও  বাংলা তথা ভারতের স্বাধীনতা সংগ্রামের অন্যতম ইতিহাস রচয়িতা।

## প্রারম্ভিক জীবন
শৈলেশ দে অধুনা বাংলাদেশের ফরিদপুর জেলায় জন্মগ্রহণ করেন। ঢাকা বেতার কেন্দ্রের সংগীত শিল্পী রূপে আত্মপ্রকাশ তার। ঢাকায় থাকাকালীন মিটফোর্ড স্কুলে টেনিস খেলারত বিপ্লবী বিনয় বসুকে ছোটবেলায় দেখেন তিনি। তার সাথে ছোটবেলায় আলাপ হয় বিনয় বসুর। তার বন্ধু ছিলেন অভিনেতা ভানু বন্দ্যোপাধ্যায়। দেশ বিভাগের পরে কলকাতায় আসেন তিনি। ছোটখাটো অনেক কাজ, ব্যবসা, দোকানদারীও করেছেন জীবনযাপনের জন্য।

## সাহিত্য
বহুরূপী ছদ্মনামে শৈলেশ দে লিখেছেন সামাজিক নাটক, গল্প, উপন্যাস, রম্যরচনা। আকাশবাণী কলকাতাতে নিয়মিত ভাটিয়ালী ও পল্লিগীতির অনুষ্ঠান করেছেন তিনি। বাংলা ছাড়া ভারতের অন্যান্য ভাষায় তার রচিত কাহিনী মঞ্চে ও যাত্রায় পরিবেশিত হয়। পাশাপাশি ভারতের স্বাধীনতা সংগ্রামের ইতিহাস নিয়ে তার লেখনী ও সম্পাদনা চিরস্মরণীয়। কখনো কোন রাজনৈতিক কর্মকাণ্ডের সাথে জড়িত ছিলেন না কিন্তু বহু বিপ্লবীর সাথে ব্যক্তিগত যোগাযোগ ও সুসম্পর্ক ছিল। বিপ্লবী ও সুলেখক ভূপেন্দ্র কিশোর রক্ষিতরায়ের সংস্পর্শে এসে বিপ্লবী ইতিহাস নিয়ে লেখালিখির শুরু। ১৯৬৫ সালে *রক্ত দিয়ে গড়া* বইটির মাধ্যমে। তার সাথে কাজী নজরুল ইসলামের যোগাযোগ ছিল। নজরুলের চিকিৎসার ভার নিয়েছিলেন লেখক শৈলেশ। তার রচিত বৃহৎ গ্রন্থ *আমি সুভাষ বলছি* নেতাজীর প্রামাণ্য জীবনী হিসাবে আজো সমাদৃত। যা হিন্দি ও উড়িয়া ভাষাতেও অনূদিত হয়েছে। উত্তমকুমার অভিনীত তিন অধ্যায় ও মৃণাল সেন পরিচালিত কানামাছি (১৯৬১) ও মোহনবাগানের মেয়ে চলচ্চিত্র তার রচিত কাহিনী অবলম্বনে নির্মিত হয়। তার রচিত জনপ্রিয় নাটক জয় *মা কালী বোর্ডিং* অবলম্বনে নির্মিত সিনেমা জিও পাগলা। তাঁর স্ত্রী পারুল দে রেডিওতে নাটকের শিল্পী ছিলেন।

## রচিত গ্রন্থ
* *রক্ত দিয়ে গড়া*
* *রক্তের অক্ষরে*
**আমি সুভাষ বলছি*
* *ক্ষমা নেই*
* *ওরা আকাশে জাগাতো ঝড়*
* *শপথ নিলাম*
* *বিনয় বাদল দীনেশ*
* *ফাঁসি মঞ্চ থেকে*
* *গান্ধীজি ও নেতাজী*
* *দিনান্তের আলো*
* *মৃত্যুর চেয়ে বড়*
* *যেন ভুলে না যাই*
* *মোহনবাগানের মেয়ে*
* *জ্যোতি বসু জবাব দাও*

## তথ্যসূত্র

বিষয়শ্রেণী:১৯১৬-এ জন্ম
বিষয়শ্রেণী:২০০০-এ মৃত্যু
বিষয়শ্রেণী:বাঙালি ইতিহাসবিদ
বিষয়শ্রেণী:বাঙালি লেখক
বিষয়শ্রেণী:বাঙালি সঙ্গীতশিল্পী
বিষয়শ্রেণী:ফরিদপুর জেলার ব্যক্তি
বিষয়শ্রেণী:কলকাতা জেলার ব্যক্তি
পামেলা চ্যাটার্জী

**পামেলা চ্যাটার্জী** হচ্ছেন একজন ভারতীয় লেখিকা ও পল্লীকর্মী। তার উল্লেখযোগ্য প্রকল্প হল ৬২৫,০০০হেক্টর জমি পুনরুদ্ধার করা। তিনি নারী শক্তি পুরস্কারে ভূষিত হয়েছেন। এটি ভারতের মহিলাদের জন্য সর্বোচ্চ পুরস্কার।

## জীবনী
চ্যাটার্জী ১৯৩০ সালের দিকে জন্মগ্রহণ করেছিলেন। তিনি ভারতের উত্তরাঞ্চল রাজ্যের কুমায়ুন অঞ্চলের বাসিন্দা। 

বিশ্বব্যাংকের সহায়তা নিয়ে তিনি ৪,৬০০ হেক্টর জমি পুনরুদ্ধার  করতে সক্ষম হয়েছেন। প্রকল্পটি ৯৫ জন কৃষকের সাথে শুরু হয়েছিল তবে দুই বছরেরও বেশি সময় ধরে এই সংখ্যা বৃদ্ধি পেয়েছে।  জমিগুলোতে খুব বেশি পরিমাণে সোডিয়াম ছিল যা সোডিক মাটি হিসাবে পরিচিত। জমিগুলো থেকে উৎপাদিত ধানের প্রথম ফলন প্রথাগত জমির ফলনের তুলনায় বেশি হয়েছে। সবশেষে সেখানে ১০,০০০ কৃষক ছিল এবং পুনরুদ্ধারকৃত জমির পরিমাণ বেড়ে দাঁড়িয়েছে ৬২৫,০০০ হেক্টরের মতো।

[বাম|থাম্ব| রাষ্ট্রপতি [রাম নাথ কোবিন্দ পামেলা চ্যাটার্জীকে নারী শক্তি পুরস্কার প্রদান করছেন]]

## গ্রন্থ ও সাময়িকী
তিনি ২০০৫ সালে "লিসেন দ্য মাউন্টেন: এ হিমালয়ান জার্নাল" শীর্ষক একতি সাময়িকী প্রকাশ করেছিলেন।

তিনি ২০১২ সালে কৃষিখামারে তার অভিজ্ঞতা নিয়ে "দ্য জামুন ট্রি" নামে একটি বই প্রকাশ করেছিলেন।  বইটি আধ্যাত্মিক নেতা রমেশ ওজাকে উৎসর্গ করা হয়েছিল।

## পুরস্কার ও সম্মাননা
২০১৭ সালে তাকে নারী শক্তি পুরস্কার দেওয়া হয়েছিল। ভারতের রাষ্ট্রপতি ভবনে রাষ্ট্রপতি রাম নাথ কোবিন্দ তাকে এই পুরস্কারটি দিয়েছিলেন। প্রধানমন্ত্রী নরেন্দ্র মোদীও সেখানে উপস্থিত ছিলেন।

## তথ্যসূত্র

বিষয়শ্রেণী:নারী শক্তি পুরস্কার বিজয়ী
বিষয়শ্রেণী:জীবিত ব্যক্তি
বিষয়শ্রেণী:১৯৩০-এ জন্ম
বিষয়শ্রেণী:ভারতীয় নারী সক্রিয়কর্মী
বিষয়শ্রেণী:নারী শক্তি পুরস্কার ২০১৮ বিজয়ী
বিষয়শ্রেণী:২০শ শতাব্দীতে জন্ম
চিলির জাতীয় টেলিভিশন

**চিলির জাতীয় টেলিভিশন** () চিলির পাবলিক সার্ভিস টেলিভিশন সম্প্রচারক। এটি রাষ্ট্রপতি এদুয়ার্দো ফ্রেই মন্টালভার আদেশে প্রতিষ্ঠিত হয়েছিল এবং এটি ১৯ সেপ্টেম্বর ১৯৬৯ সালে দেশব্যাপী চালু করা হয়েছিল। তখন থেকে এই সংস্থাটি বেশ কয়েকটি অনুষ্ঠানে পুনর্গঠিত হয়েছে এবং বছরের পর বছর ধরে এর কার্যক্রমের ক্ষেত্রগুলি বৃদ্ধি পেয়েছে এবং চিলির অন্যতম শীর্ষস্থানীয় টেলিভিশন সম্প্রচারক হয়ে উঠেছে। এবং দক্ষিণ আমেরিকা। ১৯৭০ সালের ১৩ ৩৭ ৩৭৭ আইনটি প্রতিষ্ঠিত করেছে যে টিভিএন অবশ্যই একটি জনসাধারণ, স্বায়ত্তশাসিত, বহুত্ববাদী এবং প্রতিনিধি জনসেবা হতে হবে। টিভিএন এর সর্বজনীন মিশন জাতীয় সাংস্কৃতিক পরিচয়, গণতন্ত্রের মান, মানবাধিকার, পরিবেশের যত্ন এবং বৈচিত্র্যের প্রতি শ্রদ্ধার প্রচারের বাধ্যবাধকতা নির্ধারণ করে। তদ্ব্যতীত, টেলিভিশন ন্যাসিয়োনাল জাতীয় টেলিভিশন কাউন্সিল কর্তৃক প্রতিষ্ঠিত মানদণ্ড অনুসারে এর পরিষেবাগুলির প্রোগ্রামিং পরিচালনা করে।

## তথ্যসূত্র

বিষয়শ্রেণী:টেলিভিশন নেটওয়ার্ক
বিষয়শ্রেণী:চিলি
বিষয়শ্রেণী:১৯৬৯-এ প্রতিষ্ঠিত টেলিভিশন চ্যানেল ও স্টেশন
বিষয়শ্রেণী:জনসাধারণের অর্থায়নে পরিচালিত সম্প্রচারক
বিষয়শ্রেণী:স্পেনীয় ভাষার টেলিভিশন স্টেশন
বিষয়শ্রেণী:রাষ্ট্রীয় গণমাধ্যম
গড় মান উপপাদ্য

[ডান|থাম্ব|260x260পিক্সেল|এমন একটি [বাস্তব সংখ্যা|বাস্তব মানবিশিষ্ট - ফাংশন  যা   বদ্ধ ব্যবধিতে অবিচ্ছিন্ন ,  মুক্ত ব্যবধিতে  অন্তরীকরণযোগ্য এবং তাহলে   মুক্ত ব্যবধিতে একটি সংখ্যা   আছে, যার জন্য  (a,b) ব্যবধিতে  প্রান্তবিন্দুদ্বয় যোগ করে প্রাপ্ত ছেদক [a,b] ব্যবধিতে c বিন্দুতে অঙ্কিত স্পর্শকের সমান্তরাল হবে ।]]

'''গণিতে''', **গড় মান উপপাদ্য** মোটামুটিভাবে বলে যে,  একটি প্রদত্ত রেখার দুটি প্রান্তবিন্দুর মধ্যে , অন্তত একটি বিন্দু আছে যেখানে রেখাটির উপর অঙ্কিত স্পর্শক, রেখাটির প্রান্তবিন্দুদ্বয় দিয়ে গমনকারী ছেদকের সমান্তরাল হবে। এটি বাস্তব বিশ্লেষণের সবচেয়ে গুরুত্বপূর্ণ ফলাফলসমূহের একটি । এই উপপাদ্যটি ব্যবধি বিন্দুতে অন্তরজ সম্পর্কে স্থানীয় অনুমান থেকে শুরু করে একটি বিরতির উপর একটি ফাংশন সম্পর্কে বিবৃতি প্রমাণ করতে ব্যবহৃত হয়।

নিখূঁতভাবে বলতে গেলে উপপাদ্যটি বলে যে, যদি ফাংশন    বদ্ধ ব্যবধিতে অবিচ্ছিন্ন ,  মুক্ত ব্যবধিতে  অন্তরীকরণযোগ্য,  তাহলে   মুক্ত ব্যবধিতে একটি সংখ্যা   আছে; যার জন্য  (a,b) ব্যবধিতে  (a,f(a)) and (b,f(b)) প্রান্তবিন্দুদ্বয় যোগ করে প্রাপ্ত ছেদক [a,b] ব্যবধিতে c বিন্দুতে অঙ্কিত স্পর্শক রেখার সমান্তরাল হবে  , এটিকে লেখা যায়:

## ইতিহাস
এই উপপাদ্যের একটি বিশেষ ঘটনা প্রথম গোবিন্দস্বমী ও ভাস্কর দ্বিতীয়ের উপর মন্তব্য করতে গিয়ে  ভারতের *কেরালা স্কুল অব অ্যাস্ট্রোনমি অ্যান্ড ম্যাথমেটিক্সের* পরমেশ্বর (১৩৭০–১৪৬০) কর্তৃক বর্ণিত হয়েছিল।  ১৬৯১ সালে মাইকেল রুলে  উপপাদ্যটির  একটি সীমাবদ্ধ রূপ প্রমাণ করেন; ফলাফলস্বরুপ যা এখন **রুলে'র উপপাদ্য** নামে পরিচিত এবং ক্যালকুলাসের কৌশল ছাড়া শুধুমাত্র বহুপদীদের জন্য তিনি উপপাদ্যটি  প্রমাণ করেছিলেন। এর আধুনিক রূপে *গড় মান উপপাদ্যটি* ১৮২৩ সালে ওগুস্তাঁ লুই কোশি দ্বারা বর্ণিত এবং প্রমাণিত হয়। তখন থেকেই এই উপপাদ্যের বিভিন্ন প্রকরণ প্রমাণিত হয়েছে। 

: (f(b)-f(a))g'(c)=(g(b)-g(a))f'(c).

## আরও দেখুন

* নিউমার্ক-বিটা পদ্ধতি
* গড় মান উপপাদ (বিভক্ত পার্থক্য)
*রেসট্র্যাক নীতি
* স্টোলারস্কি গড়

## তথ্যসূত্র

 

## বহিঃসংযোগ
 * প্ল্যানেট ম্যাথ: গড়-মান উপপাদ্য 
*  
*  
* খান একাডেমিতে "গড় মান উপপাদ্য: অন্তর্নিহিত মূল্যের উপপাদ্য" behind

বিষয়শ্রেণী:ক্যালকুলাস সম্পর্কিত উপপাদ্য
বিষয়শ্রেণী:ক্যালকুলাসের উপপাদ্য
নীলম চতুর্বেদী

থাম্ব
**নীলম চতুর্বেদী** হলেন একজন ভারতীয় নারী-মানবাধিকার সমর্থক ও সক্রিয়কর্মী।

তিনি ১৯৬০ সালের ১লা জুলাই উত্তরপ্রদেশের কানপুরে জন্মগ্রহণ করেছিলেন।

তিনি ভারতে লিঙ্গ ও বর্ণ সহিংসতা সম্পর্কে সচেতনতা তৈরি এবং মহিলাদের বিরুদ্ধে সহিংসতা মোকাবেলার জন্য নেটওয়ার্ক তৈরিতে কাজ করছেন। তিনি সক্ষমতা বৃদ্ধির মাধ্যমে গণতান্ত্রিক প্রতিষ্ঠানে নারীদের অংশগ্রহণের দক্ষতা বাড়ানো এবং শিশুশ্রমের সাথে জড়িত পথশিশু ও শিশুদের পুনর্বাসন এবং পরামর্শ পরিষেবাদি প্রচারের চেষ্টা করছেন। তিনি তার অঞ্চলে প্রথম মহিলাআশ্রয় প্রতিষ্ঠা করেছিলেন এবং তার সম্প্রদায়ের নারীদের সহিংসতা ও যৌন হয়রানির বিরুদ্ধে প্রচার চালিয়েছিলেন। অ্যামনেস্টি ইন্টারন্যাশনাল তার এই কাজগুলো তুলে ধরেছে।

১৯৭০ এর দশকে শ্রমিকসমিতির কর্মী হিসাবে তিনি শ্রমিকসমিতি আন্দোলনে এবং পুরো ভারতীয় সমাজে নারীদের বিষয়াদি সংক্রান্ত কাজে জড়িত হয়েছিলেন। তিনি শারীরিক ও মানসিক সহিংসতা, যৌতুক ব্যবস্থা, ধর্ষণ, পতিতাবৃত্তি এবং যৌন হয়রানির বিষয় উত্থাপনের জন্য মহিলা কর্মীদের সংগঠিত করেছিলেন।

তিনি মহিলা মঞ্চ, সখী কেন্দ্র এবং মহিলা সংগঠনসমূহের জাতীয় জোট সহ একাধিক ভারতীয় মহিলা সংগঠনের প্রতিষ্ঠাতা বা সহ-প্রতিষ্ঠাতা।

তিনি ন্যাশনাল অ্যালায়েন্স অফ উইমেন অর্গানাইজেশন্সের (মহিলা সংগঠনসমূহের জাতীয় জোট; সংক্ষেপে এনএডাব্লিউও) মূল সদস্য  এবং ডেমোক্রেটিক পার্টির পক্ষে এনএডাব্লিউওয়ের ভারতীয় মহিলা সংসদে বিরোধী দলের নেতা।

## তথ্যসূত্র

বিষয়শ্রেণী:উত্তরপ্রদেশের নারী
বিষয়শ্রেণী:জীবিত ব্যক্তি
বিষয়শ্রেণী:১৯৬০-এ জন্ম
বিষয়শ্রেণী:ভারতীয় মানবাধিকার কর্মী
বিষয়শ্রেণী:ভারতীয় নারী সক্রিয়কর্মী
বিষয়শ্রেণী:কানপুরের ব্যক্তি
বিষয়শ্রেণী:উত্তরপ্রদেশের সক্রিয়কর্মী
আল-বাইদা মসজিদ

**আল-বাঈদা মসজিদ** (, ) মরক্কোর ঐতিহাসিক পুরনো শহর ফেজের ফেস আল-জেদীদে অবস্থিত একটি মসজিদ।

## ইতিহাস
মসজিদটি নিকটবর্তী আল-হামরা মসজিদের পরে এবং সম্ভবত মেরিনিড যুগের পরে নির্মিত হয়। বরিস মাসলো (বিশ শতকের লেখক যিনি ফেজের অনেক মসজিদ নথিভুক্ত করেছেন) বিশ্বাস করেন ভবনের গঠন ইঙ্গিত দেয় এটি একটি ছোট অভ্যন্তরীণ স্থান (বর্তমানে মিহরাবের নিকটে) হিসেবে শুরু হয় এবং পরবর্তীতে সম্প্রসারণ করা হয়। সম্ভবত এই সম্প্রসারণে প্রাঙ্গণ ও এর চারপাশের বারান্দা যুক্ত করা হয় যা মূল প্রার্থনা কক্ষের চেয়েও প্রশস্ত। মসজিদটির মিনারটিও এই সম্প্রসারণের সময় থেকেই আছে।

## স্থাপত্য
### বহির্ভাগ
মসজিদের প্রবেশদ্বারটি ফেস আল-জেদীদের প্রধান সড়কে অবস্থিত। এটিতে নাল আকৃতির খিলান রয়েছে যার উপরে কাঠের একটি ছোট চাঁদোয়া আছে। প্রবেশপথের পাশে একটি ঐতিহাসিক ফোয়ারা আছে যা জেলিজ মোজাইক টালি দিয়ে সজ্জিত। মসজিদের মিনারটি প্রবেশপথ ও ফোয়ারার কিছুটা ডানদিকে (বা দক্ষিণ) ও পিছনে দাঁড়িয়ে আছে।

### অভ্যন্তর
মসজিদের প্রবেশপথটি খিলানযুক্ত বারান্দা দিয়ে ঘেরা প্রায় বর্গাকার একটি প্রাঙ্গণের অগ্রগামী। প্রাঙ্গণের মেঝে জেলিজ টালি দিয়ে আবৃত এবং এর মাঝখানে মার্বেল বেসিনের সাথে একটি ফোয়ারা আছে। প্রাঙ্গণের দক্ষিণ দিকের বারান্দাটি প্রধান প্রার্থনা কক্ষের সাথে সংযুক্ত যা প্রাঙ্গণের বারান্দাটির চেয়ে কম প্রশস্ত (সম্ভবত এটি ভবনের অন্যান্য অংশের চেয়ে পুরনো এবং এটিকে প্রসারিত করার জন্য প্রাঙ্গণটি যুক্ত করা হয়)। এই প্রার্থনার স্থানটি প্রায় সমান খিলানগুলোর একটি সারি দিয়ে বিভক্ত। মিহরাবটির গঠন ঐতিহ্যবাহী মরক্কান মিহরাবগুলোর অনুরূপ হলেও এটি তুলনামূলক সরল ও অনলঙ্কৃত।

প্রার্থনা কক্ষ, প্রাঙ্গণ ও মিনারটির মাঝের কোণে একটি অজুখানা রয়েছে। অজুখানাটিতে আয়তকার জলের বেসিন আছে এবং এর চারপাশে সাতটি ছোট কক্ষ রয়েছে যা ল্যাট্রিন হিসেবে কাজ করে।

### মিনার
মিনারটি বর্গাকার এবং সামগ্রিকভাবে মরক্কান মিনারগুলোর অনুরূপ। এর প্রধান স্তম্ভটি ১২.৬ মিটার উঁচু এবং এর প্রতিপার্শ্বের প্রস্থ ২.৮২ মিটার। এর উপরে ছোট গৌণ স্তম্ভটি ৩.২৫ মিটার উঁচু এবং শীর্ষে একটি ছোট গম্বুজ আছে। মিনারের পৃষ্ঠ সাদা রঙে আচ্ছাদিত এবং এর সরু জানালাগুলোর চারদিকে অপেক্ষাকৃত সরল জ্যামিতিক নকশা ও কারুকাজ আছে।

## আরও দেখুন
* মসজিদের তালিকা
* মরক্কোর মসজিদের তালিকা
* আফ্রিকার মসজিদের তালিকা
* আল ফাস মসজিদ
* ঔজদার বড় মসজিদ
* আল-কারাওইন বিশ্ববিদ্যালয়
* মেকনেস গ্র্যান্ড মসজিদ

## তথ্যসূত্র

## বহিঃসংযোগ
* Archnet-এ আল-বাঈদা মসজিদ  

বিষয়শ্রেণী:মরক্কোর মসজিদ
বিষয়শ্রেণী:উইকিউপাত্তে স্থানাঙ্ক আছে
আদানি বন্দর ও বিশেষ অর্থনৈতিক অঞ্চল

**আদানি বন্দর ও বিশেষ অর্থনৈতিক অঞ্চল** (আদানি পোর্টস অ্যান্ড এসইজেড) হল ভারতের বৃহত্তম বেসরকারি বহু-বন্দর পরিচালনাকারী সংস্থা। এটি সংহত পরিকাঠামো কর্পোরেশন আদানি গোষ্ঠীর একটি অংশ। সংস্থাটি আগে **মুন্দ্রা পোর্ট অ্যান্ড স্পেশাল ইকোনমিক জোনে লিমিটেড** নামে পরিচিত ছিল, নামটি ২০১২ সালের ৬ জানুয়ারি বর্তমান নামে পরিবর্তন করা হয়। এপিএসইজেড মুন্দ্রায় ভারতের বৃহত্তম এসইজেড সহ বন্দরসমূহের একটি বড় নেটওয়ার্কের প্রতিনিধিত্ব করে। এপিএসইজেড-এর বন্দর ব্যবসা হল তার লজিস্টিক ব্যবসার অবিচ্ছেদ্য অংশ এবং এটি ভারতের ১২ টি স্থানে উপস্থিতি রয়েছে।

## অবস্থান
সংস্থাটি মুন্দ্রা বন্দরে কার্যক্রম শুরু করে এবং বর্তমানে ভারতে ৬ টি রাজ্য জুড়ে ৪৫ টি বার্থ ও ১৪ টি টার্মিনাল সহ ১০ টি বন্দর পরিচালনা করে।

সহায়ক সংস্থা আদানি লজিস্টিকস লিমিটেডের মাধ্যমে, এপিএসইজেড ৩ টি অভ্যন্তরীণ কনটেইনার ডিপো পরিচালনা করে। অভ্যন্তরীণ কনটেইনার ডিপো তিনটি হল রাজস্থানের কিশানগড়ে, হরিয়ানার পাটলি ও পাঞ্জাবের কিলাই রায়পুরে অবস্থিত। সংস্থাটি ভারতীয় রেলের থেকে বিভাগ ১ লাইসেন্স অর্জন করেছে, যা সমগ্র ভারত জুড়ে পণ্য চলাচলে সহায়তা করে। আদানি লজিস্টিকের মালিকানাধীন ট্রেনসমূহ কোভিড-১৯ লকডাউন চলাকালীন তামিলনাড়ু, কর্ণাটক, পশ্চিমবঙ্গ ও মহারাষ্ট্রে ৬০ লক্ষাধিক নাগরিককের জন্য ৩০,০০০ টন খাদ্যশস্য প্রেরণে ব্যবহৃত হয়।

## পুরস্কার ও স্বীকৃতি
সংস্থাটি ২০১৯ সালে প্রথমবার জাতীয় সিএসআর পুরস্কার অনুষ্ঠানে একটি 'সম্মানসূচক বিশেষ উল্লেখ' পুরস্কার লাভ করে। এই পুরস্কারটি অর্থমন্ত্রী নির্মলা সীতারামন ও তাঁর সহকারী অনুরাগ ঠাকুর প্রদান করেন।

## পরিবেশগত নিয়ম লঙ্ঘন
গুজরাতের কচ্ছ জেলার মুন্দ্রা পশ্চিম বন্দরের নিকটে এম/এস আদানি বন্দর ও এসইজেড লিমিটেডের জাহাজ ভাঙা সুবিধা পরিদর্শন করার জন্য কেন্দ্রীয় পরিবেশ ও বন মন্ত্রক দ্বারা বিজ্ঞান ও পরিবেশ কেন্দ্রের সুনিতা নারায়ণের নেতৃত্বে একটি কমিটি গঠন করা হয়। কমিটি ১৮ ই এপ্রিল ২০১৩ সালে প্রতিবেদন জমা করে, তাতে ম্যানগ্রোভ ধ্বংস, খাঁড়ি অবরুদ্ধ করা ও অন্যান্য ছাড়পত্রের শর্ত লঙ্ঘনের প্রমাণ পাওয়া যায়। এরপরে, প্রকল্পটির জন্য ২০১৩ সালের ২৯ শে জুলাই একটি গণশুনানি অনুষ্ঠিত হয়, যেখানে মুন্দ্রা মহকুমার টুন্দ্রা গ্রামে প্রকল্পের জন্য ক্ষতিগ্রস্ত চারটি গ্রাম ও আশেপাশের লোকেরা জন শুনানিতে অংশ গ্রহণ করে এবং প্রকল্প ও পরিবেশের উপরে ক্ষতিকর প্রভাব সম্পর্কে প্রশ্ন উত্থান করে। গ্রামবাসীদের কাছ থেকে জিজ্ঞাসিত প্রতিটি প্রশ্নের উত্তর দিয়ে প্রকাশ্য শুনানি সফলভাবে শেষ হয়।

## তথ্যসূত্র

## বহিঃসংযোগ
*
*

বিষয়শ্রেণী:১৯৯৮-এ গুজরাতে প্রতিষ্ঠিত
বিষয়শ্রেণী:১৯৯৮-এ প্রতিষ্ঠিত পরিবহন সংস্থা
বিষয়শ্রেণী:ভারতে পরিকাঠামো
বিষয়শ্রেণী:আদানি গোষ্ঠী
বিষয়শ্রেণী:নিফটি ৫০
বিষয়শ্রেণী:১৯৯৮-এ প্রতিষ্ঠিত ভারতীয় কোম্পানি
বিষয়শ্রেণী:ভারতের ন্যাশনাল স্টক এক্সচেঞ্জে তালিকাভুক্ত কোম্পানি
বিষয়শ্রেণী:বোম্বে স্টক এক্সচেঞ্জে তালিকাভুক্ত কোম্পানি
টাঙ্গমুরি

**টাঙ্গমুরি**, খাসি ভাষায় *কা টাঙ্গমুরি*, হল উত্তর-পূর্ব ভারতের মেঘালয় রাজ্যের হায়নিউ ট্রেপ জনজাতি দ্বারা ব্যবহৃত দুটি রীডযুক্ত একটি শাঙ্কব ছিদ্রের বায়ু-যন্ত্র।

এই বাদ্যযন্ত্রটি নানা ঐতিহ্যবাহী নৃত্য এবং অন্যান্য ঐতিহ্যবাহী অনুষ্ঠানের জন্য ব্যবহৃত হয়। এর মধ্যে একটি হল আদিবাসী ধর্ম অনুসারে শবদাহকার্য *[[নিয়াম খাসি]] *। টাঙ্গমুরি বাজান হলে খুব উচ্চ কম্পাঙ্কের শব্দ সৃষ্টি হয়।

## বর্ণনা
যন্ত্রটিতে ১৫ সেন্টিমিটার দীর্ঘ শাঙ্কব ছিদ্রের (কাঠের ঘণ্টাও বলা হয়) নল আছে, যেটি একটি কাঠের টুকরো দিয়ে তৈরি। এছাড়া আছে একটি মুখনল এবং একটি কাঠের নল। কাঠের নলটি প্রায় ২০ সেন্টিমিটার দীর্ঘ এবং তাতে সাতটি আঙুলের ছিদ্র থাকে। শাঙ্কব নলটি কাঠের নলের সঙ্গে চাপ দিয়ে সংযুক্ত করা হয়। একটি ঘাসের নালিকা, যেটি এক প্রান্তে সরু এবং অন্য প্রান্তে প্রশস্ত, মুখনলের মধ্যে ঢোকানো হয়। এর পরে সরু প্রান্তটি একটি সরু ধাতব দণ্ডের ভিতরে প্রবেশ করানো হয় যেটিকে মূল কাঠের নলের সাথে সংযুক্ত করা হয়। 

## ব্যবহার
মেঘালয়ে টাঙ্গমুরিকে বাদ্যযন্ত্রের রানী হিসাবে উল্লেখ করা হয় এবং সেখানে এটি ব্যাপকভাবে পরিবেশন করা হয়। জয়ন্তিয়া পাহাড় এবং আশেপাশের অঞ্চলের খাসিয়াদের মধ্যে কা শাদ নং ক্রেম নামক ধর্মীয় নৃত্যের সময় টাঙ্গমুরি বাজানো হয়। এছাড়াও অন্যান্য চিরাচরিত আচারের অংশ হিসেবে এই বাদ্যের ব্যবহার আছে। 
কা শাদ নং ক্রেম অথবা কা পমব্লাং ওংক্রেম খাসিয়াদের সর্বাধিক গুরুত্বপূর্ণ উৎসব। মূলত এটি দেবী কা ব্লেই সিনশারের জন্য একটি ধন্যবাদ জ্ঞাপন উদ্‌যাপন। এই ধন্যবাদ উৎসব চলাকালীন টাঙ্গমুরি বাদন একটি গুরুত্বপূর্ণ উপকরণ।

## ছবিঘর

File:Tangmuri 1.jpg|টাঙ্গমুরি 
File:Tangmuri 2.jpg|টাঙ্গমুরির বিভিন্ন অংশ দেখা যাচ্ছে


## তথ্যসূত্র

বিষয়শ্রেণী:ভারতীয় বাদ্যযন্ত্র
বিষয়শ্রেণী:কাষ্ঠশুষিরযন্ত্র
ভানওয়ারি দেবী

**ভানওয়ারি দেবী** হলেন রাজস্থানের ভাটিরী থেকে আগত একজন ভারতীয় সমাজকর্মী। ১৯৯২ সালে বিভিন্ন পরিবারে বাল্যবিবাহ রোধের চেষ্টা করায় ক্রুদ্ধ হয়ে পুরুষরা তাকে দলধর্ষণ করেছিলেন। তার পরবর্তীকালে মামলার আসামিদেরকে আদালত খালাস দিলে তা জাতীয় ও আন্তর্জাতিক গণমাধ্যমের মনোযোগ আকর্ষণ করেছিল এবং ভারতের নারী অধিকার আন্দোলনের একটি যুগান্তকারী পর্বে পরিণত হয়েছিল। তিনি বভেরি দেবী নামেও পরিচিত।

## জীবনী
ভানওয়ারি দেবী *কুমার* (কুমোর) বর্ণের একটি পরিবারের সদস্য। তিনি ভারতের রাজস্থান রাজ্যের রাজধানী জয়পুর থেকে  দূরে অবস্থিত ভাটেরি গ্রামে বাস করেন। নব্বইয়ের দশকে এবং এখনও সেই গ্রামে বাল্যবিবাহ প্রচলন ও বর্ণ ব্যবস্থার প্রাধান্য পায়। বিয়ের সময় ভানওয়ারির বয়স ছিল পাঁচ-ছয় বছর এবং তার স্বামী মোহন লাল প্রজাপতের বয়স ছিল নয় বছর।

## চলচ্চিত্রে
২০০০ সালে পরিচালক জগমোহন মুদ্রা ভানওয়ারি দেবীর গল্প নিয়ে বাওয়ান্দর নামে একটি চলচ্চিত্র মুক্তি দিয়েছিলেন। 

## আরও দেখুন

* ভারতে নারী

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:ভারতে ধর্ষণ
বিষয়শ্রেণী:দলিত সক্রিয়কর্মী
বিষয়শ্রেণী:ভারতীয় নারী সমাজকর্মী
বিষয়শ্রেণী:ভারতীয় নারী সক্রিয়কর্মী
বিষয়শ্রেণী:২০শ শতাব্দীর ভারতীয় নারী
বিষয়শ্রেণী:রাজস্থানের সমাজকর্মী
বিষয়শ্রেণী:রাজস্থানে অপরাধ
বিষয়শ্রেণী:২০শ শতাব্দীর নারী শিক্ষাবিদ
বিষয়শ্রেণী:দলিত নারী
বিষয়শ্রেণী:১৯৫০-এর দশকে জন্ম
বিষয়শ্রেণী:২০শ শতাব্দীর ভারতীয় নারী শিক্ষাবিদ
বিষয়শ্রেণী:২০শ শতাব্দীর ভারতীয় শিক্ষাবিদ